Pergerakan Mendatar AUD/USD Ragukan Pelabur Untuk Harga Teruskan Penurunan

Pergerakan harga pada carta pasangan matawang AUD/USD mendatar pada Khamis selepas harga menunjukkan penurunan pada hari sebelumnya.
Sentimen pasaran yang masih kekal berisiko akan terus memberi tekanan buat dagangan dolar Aussie berbanding matawang US dolar yang mendapat kelebihan dengan peningkatan permintaan aset safe-haven.
Turut menambah tekanan buat Aussie berikutan laporan peningkatan kes jangkitan Coronavirus di Australia. Namun, Perdana Menteri Scott Morrison menyifatkan peningkatan kes tersebut dalam keadaan terkawal.
Namun harga pada carta AUD/USD  gagal membuat penurunan lebih rendah semalam dan tidak berjaya lepasi paras 0.68500 dengan harga menguji paras halangan Moving Average 50 (MA50) pada rangka masa 1 jam pergerakan harga di penghujung sesi New York.
Harga yang menyambung dagangan pada Jumaat masih berlegar di sekitar paras halangan tersebut dari sesi Asia sehingga ke sesi Eropah.
Jika kenaikan harga berlaku, paras ketinggian mingguan pada resistance 0.69700 akan menjadi tumpuan yang turut diuji pada dagangan minggu lalu.
 Kenaikan lebih tinggi akan menuju paras tumpuan pada 0.70000 dan jika kenaikan diteruskan dijangka akan menuju pula ke para ketinggian sekitar 0.70800.
Sebaliknya jika harga membuat penurunan, zon support pada 0.68000 akan diuji sebelum penurunan lebih rendah harga boleh mencecah sehingga ke paras 0.66800.
Data perbelanjaan pengguna di Amerika Syarikat untuk bulan April akan menjadi tumpuan pada sesi New York sebentar lagi dan bakal mempengaruhi dagangan US dolar.
Lihat gambar carta pasangan matawang AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Terkini – Reaksi Pasaran Berubah Selepas Data Inflasi AS Dikeluarkan!

Harga pengguna A.S. tahunan sedikit rendah jika dibandingkan pada bulan Julai yang lalu. Walaubagaimanapun bacaan inflasi bulan Ogos kekal pada kadar yang tinggi seiring dengan kekangan bekalan dan kenaikan harga berterusan dalam beberapa sektor.
Indeks Harga Pengguna (IHP/CPI) catat peningkatan yang signifikan. Pada bulan Ogos data CPI naik 0.3% dari bulan ke bulan atau 5.3% bagi kiraan tahunan. Bacaan ini sedikit rendah berbanding bulan lalu yang catat kenaikan 0.4% dan 5.4% setahun pada bulan Ogos.
Dalam masa yang sama, CPI teras tidak termasuk makanan dan tenaga menunjukkan kenaikan sedikit sebanyak 0.1% dan terkurang dari jangkaan para pakar ekonomi. Data inflasi ini dikeluarkan selepas harga pengeluar cata lonjakan 8.3% dari tahun ke tahun pada bulan Ogos, menandakan kenaikan tahunan terbesar sejak rekod pertama kali disimpan pada bulan November 2010.
Pengerusi Rizab Persekutuan Jerome Powell berulang kali menyatakan bahawa inflasi yang lebih tinggi akan bersifat sementara, dengan menyatakan bahawa beliau menjangkakan rantaian bekalan akan kembali seperti sedia kala.
 Justeru bacaan inflasi ini akan diteliti dan dijadikan petunjuk mengenai garis masa pengurangan rangsangan oleh Federal Reserve (Fed).
Bank pusat AS akan mengadakan mesyuarat dasarnya minggu depan. The Wall Street Journal melaporkan pada hari Jumaat bahawa pegawai Fed mungkin akan mencari persetujuan untuk memulakan pembelian bon pada bulan November.
Matawang gergasi US dolar didagangkan susut berbanding kebanyakan matawang utama susulan penerbitan data inflasi Amerika Syarikat sebentar tadi.
Indeks dolar yang mengukur kekuatan dolar greenback sedikit susut dari paras ketinggian dua minggu dicapainya sebelum ini dengan didagangkan sekitar harga 92.392, penyusutan sebanyak 0.28%.
Pasaran saham niaga hadapan A.S melonjak susulan penerbitan data inflasi yang menunjukkan harga pengguna berkurangan.


Pedagang Menunjukkan Kurang Minat Dalam Pasaran Logam Berharga

Pedagang boleh mengharapkan harga emas dan perak untuk didagangkan lebih rendah selepas kepentingan pelabur dalam komoditi itu seolah-olah menurun seperti yang dilihat dalam pegangan SPDR emas amanah. Selain itu, kekuatan dalam indeks dolar juga akan memberi tekanan menurun. Emas diniagakan pada 1218.60 manakala perak masih lemah di 17.543. Platinum pulih $ 1,40 disebabkan ramai pedagang membeli komoditi tersebut  pada harga yang murah. Pasaran menunjukkan kurang berminat dalam logam berharga. Pada mulanya pasaran rancak pada hari Isnin kerana protes di Hong Kong masih berlanjutan. Pegangan SPDR Gold Trust, dana dagangan bursa emas yang mempunya sokongan terbesar di dunia, jatuh 1.20 tan metrik kepada 772.25 tan metrik pada hari Jumaat – yang paling rendah sejak Disember 2008.
 Emas diniagakan stabil di atas sembilan bulan rendah pagi ini, tetapi telah bersedia untuk lebih banyak kehilangan bulanan paling ketara dalam 15 bulan sebagai pendakian pesat dalam dolar telah memadamkan semangat untuk logam Emas itu kembali pulih.
Emas telah turun 5.5% untuk bulan ini – pencapaian bulanan paling teruk sejak Jun 2013 – selepas mencecah sembilan bulan rendah sebanyak $ 1.206.85 minggu lepas. Ia juga berada di kedudukan untuk mencipta kerugian suku tahun pertama tahun ini.
Di pasaran lain berkenaan logam berharga, perak telah menetapkan kerugian bulanan ketiga berturut-turut, manakala platinum mengetuai penurunan paling teruk bulanan sejak Mei 2012 dengan penurunan sebanyak lebih daripada 8%. Palladium adalah logam yang paling teruk jatuh di kalangan logam berharga dengan kerugian 12.4% – paling teruk sejak September 2011.


USD ‘Steady’, Yen Tenggelam Ke Tahap Terendah Hampir 3 Tahun

US dolar bertahan daripada jatuh lebih rendah susulan laporan pekerjaan NFP Amerika Syarikat yang kurang memberangsangkan pada bulan September.
Walaupun mengecewakan, tetapi pelabur masih yakin bahawa Federal Reserve (Fed) akan mengumumkan pengurangan pembelian aset bulanannya akan dimulakan secepatnya bulan depan.
Ini menyebabkan dolar greenback kekal didagangkan tinggi, terutamanya berbanding matawang yen Jepun setelah disokong oleh lonjakan hasil perbendaharaan AS 10 tahun yang lebih tinggi.
Berbanding yen, dolar Amerika mengukuh ke paras tertinggi hampir tiga tahun dengan diniagakan di sekitar harga 112.90 pada sesi Eropah.
 Matawang safe-haven itu juga didagangkan lemah berbanding matawang berisiko yang lain seperti pound dan dolar Aussie, di mana kedua-duanya turut meraih sedikit keuntungan berbanding greenback.
Sementara euro pula didagangkan sedikit berubah berbanding US dolar yang memaparkan pergerakan terhad pada awal minggu. Untuk pengetahuan, bank-bank AS ditutup hari ini sempena Colombus Day. Oleh itu, pergerakan dipamerkan USD hari ini mungkin agak terbatas.
Dalam pada itu, dolar Kanada menguat di paras tertinggi hampir tiga bulan, didukung oleh harga minyak mentah dunia yang tinggi dan laporan pekerjaan Kanada yang lebih baik dari dijangkakan.
Ekonomi Kanada menambah sebanyak 157,100 pekerjaan pada bulan September berbanding jangkaan untuk meningkat hanya 59,000, dan jauh lebih baik dari bacaan sebelumnya sebanyak 90,200.


Kenapa USD Jatuh Selepas Keputusan Dasar FOMC Diumumkan?

US dolar diperdagangkan lebih rendah berbanding kebanyakan matawang utama pada sesi Asia hari ini selepas menjunam susulan pengumuman dasar FOMC pada awal pagi tadi.
Federal Reserve (Fed) mengekalkan kadar faedah tidak berubah pada 0-0.25% dan pembelian aset sebanyak $120 bilion, seperti yang dijangkakan pasaran secara meluas.
Reaksi awal pasaran pada mulanya menunjukkan US dolar melonjak tinggi susulan pengumuman tersebut, namun raja matawang itu kembali menjunam lebih rendah selepas ditolak jatuh oleh kenyataan Pengerusi Jerome Powell.
Powell dengan berhati-hati mengatakan bahawa para pembuat dasar telah berbincang mengenai pengurangan dalam pembelian aset, namun masih tiada keputusan dibuat mengenai bila ia akan dilaksanakan.
 Malah, para pembuat dasar akan terus memerhatikan kemajuan yang lebih lanjut dibuat dalam mencapai sasaran inflasi dan pekerjaan bank pusat. Merujuk kepada jutaan orang yang masih menganggur, Powell menekankan bahawa ekonomi masih jauh lagi daripada mencapai kemajuan.
Ini menunjukkan, walaupun Fed bersedia untuk melakukan pengurangan, tetapi bank pusat tidak tergesa-gesa untuk melakukannya memandangkan masih banyak kemajuan yang perlu dicapai.
Dalam pada itu, Powell turut mengulangi bahawa kenaikan inflasi baru-baru ini didorong oleh faktor-faktor yang sementara. Walaupun mengakui bahawa kenaikan tersebut adalah lebih tinggi daripada dijangkakan tetapi beliau yakin tekanan harga akan memudar.
Pada pembukaan sesi Asia, indeks dolar yang mengukur kekuatan dolar greenback berbanding sekumpulan matawang utama didagangkan rendah pada harga 92.27.
Susulan daripada kelemahan dolar greenback, matawang euro meningkat ke paras ketinggian dua minggu, sementara pound pula kembali didagangkan di atas paras harga 1.3900.


Analisis Teknikal NZD/JPY – Timeframe H1 – 20/04/2018

Pergerakan harga NZD/JPY gagal untuk kembali bullish setelah ia breakout support terhampir semalam dan mulai membentuk wave ke arah penurunan ketika ini. Secara teknikal, NZD/JPY berpotensi untuk terus bearish dan dijangkakan peluang yang boleh diperhatikan untuk ia retrace adalah sekitar harga Key Resistance Zone.
 Jika breakout 77.70, ia akan bearish ke harga seterusnya yang lebih rendah iaitu 77.25. Oleh itu, mood ketika ini masih kuat ke arah bearish selagi ia tidak breakout Key Resistance Zone secara teknikalnya.
Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Kadar Faedah RBA Kekal Di Paras 1.50%, Ekonomi Dijangka Berkembang Di Masa Hadapan

Rizab Bank Australia (RBA) mengekalkan kadar faedah di paras 1.50% seperti yang dijangkakan. Pasangan matawang AUD/USD susut ke paras 0.7792 selepas RBA mengeluarkan kenyataan bahawa pertumbuhan aktiviti ekonomi dan inflasi dilihat berkembang namun mungkin akan bergerak perlahan disebabkan oleh paras matawang Aussie yang tinggi, meningkat sejak bulan Jun yang lalu.
Ekonomi Autralia berkembang sebanyak 0.8 peratus pada suku tahun bulan Jun. Selain itu, data-data ekonomi terkini juga dilihat selari dengan unjuran RBA bahawa ekonomi akan mula berkembang dengan lebih cepat dan beransur-ansur pada tahun hadapan.
 Sejak beberapa bulan yang lalu, pelaburan dalam perniagaan selain perlombangan semakin meningkat dan data kaji selidik melaporkan keadaan perniagaan dan penggunaan kapasiti yang meningkat ke paras tertinggi.
Sektor buruh di Australia juga semakin kukuh sejak beberapa bulan yang lepas dengan peningkatan bilangan pekerjaan. Selain itu harga perumahan terutamanya di Sydney juga menunjukkan pengurangan. RBA turut menjangkakan inflasi asas akan naik secara beransur-ansur.
Bank pusat melalui Gabenor Philip Lowe turut mengeluarkan kenyataan bahawa pertumbuhan pendapatan yang bergerak perlahan dan kadar hutang isi rumah yang tinggi menjadi penghalang kepada peningkatan perbelanjaan. Oleh itu, kadar faedah yang rendah akan terus menyokong ekonomi negara (Australia).


Analisis GOLD – Bearish Untuk Emas! Harga Turun Ke Zon $1,900

Harga emas paparkan aksi harga menurun di sesi Eropah semalam selepas menampilkan petunjuk untuk bergerak dalam trend bearish di awal minggu.
Berkemungkinan pelabur melihat reaksi penyusutan nilai emas adalah dipengaruhi oleh perkembangan rundingan damai Rusia-Ukraine yang positif dan sedikit meredakan kebimbangan dalam pasaran.
Justeru, tarikan terhadap aset safe-haven akan mula berkurangan dalam sentimen pasaran risk-on. Namun pelabur tetap waspada untuk sebarang kemungkinan.
Pada carta harga XAU/USD yang mengukur nilai emas berbanding US dolar, seperti yang dijangkakan harga telah turun menguji paras sokongan pada 1900.00 di sesi Eropah semalam.
Namun, paras tersebut sekali lagi berjaya membendung penurunan lebih rendah untuk melonjakkan kembali harga di atas paras tersebut.
Situasi yang sama ini juga telah berlaku pada penurunan harga di pertengahan Mac lalu ketika reaksi pasaran terhadap mesyuarat FOMC.
Selepas harga meningkat semula ke paras 1920.00 di penghujung sesi New York, kenaikan harga diteruskan namun pada kadar yang perlahan pada dagangan sesi Asia dan Eropah hari ini di mana harga dilihat menguji paras halangan Moving Average 50 (MA50) pada rangka masa 1 jam.
 Sekiranya paras tersebut terus menghalang kenaikan harga emas, trend bearish harga bakal diteruskan dan berkemungkinan harga boleh susut semula ke paras sokongan 1900.00.
Dan penurunan lanjut harga yang berjaya melepasi paras tersebut kemudiannya dijangka akan menguji pula paras tumpuan sekitar 1870.00.
Sebaliknya jika harga berjaya menyambung kenaikan selepas melonjak semula dari paras 1900.00 semalam, tumpuan adalah untuk mencapai semula ke paras 1950.00 yang menjadi tumpuan sebelum ini.
Untuk kenaikan lebih tinggi, zon SBR (support become resistance) 1970.00 bakal diuji sebelum harga emas bakal mensasarkan kenaikan untuk menuju paras 2000.00.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Lonjakan GBP/USD Gagal Tembusi $1.2500, Harga Terjun 160 Pips

Pound Sterling gagal mengekalkan momentum lonjakan nilainya pada dagangan Rabu semalam selepas reaksi suram pelabur susulan data inflasi UK diterbitkan di sesi Eropah.
Bacaan indeks harga pengguna UK melonjak ke paras 9.0%, merekodkan inflasi tertinggi 40 tahun iaitu sejak 1982.
Jangkaan pelabur untuk menyaksikan Pound mengukuh meleset apabila penurunan nilai yang berlaku di sesi Eropah terus bersambung sehingga ke penghujung sesi New York.

Pada carta harga pasangan mata wang GBP/USD, harga telah menunjukkan corak penurunan semula semalam ekoran penyusutan Pound sementara US dolar pula kembali mendapat rentak pengukuhannya dalam perubahan suasana pasaran yang kembali berisiko.
Jika diimbas semula, harga telah paparkan lonjakan bertenaga sejak awal minggu sehingga mencapai paras ketinggian 1.2500.
Namun paras tersebut menjadi rintangan buat harga apabila harga kembali menjunam semula dari paras tersebut semalam menembusi zon tumpuan 1.24000.
 Harga yang mencecah paras sekitar 1.2330 di penghujung sesi New York turut memberi isyarat pergerakan bearish semula dengan susut di bawah paras halangan Moving Average 50 (MA50) pada rangka masa 1 jam di carta GBP/USD.
Penurunan lanjut harga akan dijangkakan untuk menuju ke zon tumpuan seterusnya sekitar 1.2300-1.2280 sebelum menyambung penurunan ke zon support minggu lalu sekitar 1.2160.
Namun jika lonjakan harga berjaya dicetuskan semula pada dagangan penghujung minggu ini, paras rintangan pada ketinggian 1.2500 bakal diuji sekali lagi.
Kenaikan lebih tinggi yang diteruskan dilihat akan menuju ke zon rintangan 1.2600 yang menjadi tumpuan pada dagangan awal Mei lalu.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Bagaimana LOCK PROFIT & Mengelak Daripada Kerugian Semasa Trading

Ramai yang trade profit tetapi tidak melindungi keuntungan mereka daripada bertukar menjadi kerugian semula. Jika anda seorang newbie, artikel ini sesuai untuk pembacaan anda kerana ramai trader dalam fasa awal tidak menyedari tentang perkara ini iaitu LOCK PROFIT.
Di sini kami akan memberikan anda tips untuk lock profit khususnya bagaimana dan apa yang perlu dilakukan secara teknikal untuk melindungi keuntungan itu. Pernah tak anda membuka posisi buy atau sell seterusnya anda floating profit. Namun, selepas beberapa ketika posisi tersebut terkena Stoploss, haha..memang sakit hati.
Ini sebenarnya boleh menyebabkan kita beremosi. “Kenapa lah aku tak tutup jer tadi! Kalau aku tutup posisi mesti dah profit.”
Bagi yang tiada masa untuk monitor chart sudah pasti terkena denagn Stoploss. Sebenarnya ini adalah perkara biasa dalam trading kerana ada ketika kita dah profit dan selepas beberapa ketika ia jadi floating LOSS. Itu adalah perkara biasa. Apa yang penting adalah anda perlu memilih Risk Reward yang terbaik contohnya 1:3. Untuk Risk Reward seperti ini anda boleh rujuk dalam artikel ini. Klik Sini.
JADI BAGAIMANA NAK LOCK PROFIT?
 Sebagai contoh anda BUY USD/JPY dengan meletakkan SL -30 pip. Selepas beberapa ketika anda telah floating profit sebanyak 70pip. Anda boleh mengubah paras stoploss anda menjadi breakeven atau stoploss profit mengikut strategi anda. Anda boleh saja meletakkan SL pada paras profit 10 pip atau 20 pip. Bermaksud jika USD/JPY yang anda buy itu melemah semula sehingga terkena SL, anda masih profit 10 atau 20 pip.
MENGAPA PERLU LOCK PROFIT?
Ini adalah salah satu cara untuk mengawal emosi ketika trade dengan membuat lock profit. Hal ini dapat mengurangkan tekanan kepada trader ketika posisi sedang floating profit. Jika harga patah balik anda tidak perlu risau kerana sudah LOCK PROFIT.
Goodluck kepada anda semua!
>>>PELAJARI ANALISIS FUNDAMENTAL KLIK SINI.<<<


USD Mencanak Naik, Dorong Matawang Utama Lain Lebih Rendah

Kenaikan hasil bon AS terus memacu raja matawang US dolar untuk meningkat ke paras tertinggi lebih lima minggu berbanding pesaing utamanya, terutamanya yen yang jatuh ke tahap terendah tiga bulan.
Hasil perbendaharaan AS telah melonjak sejak akhir minggu lalu, selepas Federal Reserve (Fed) mengatakan ia mungkin akan mula mengurangkan pembelian aset secepatnya pada bulan November dan mengisyaratkan kenaikan kadar faedah akan menyusul.
Berbanding sekumpulan matawang utama, indeks dolar yang mengukur kekuatan dolar greenback diniagakan meningkat pada 93.56.
Yen susut sekitar 0.3% berbanding US dolar, dengan didagangkan lemah di sekitar harga 111.30 pada sesi Eropah.
 Pelabur nampaknya tidak terkejut dengan pengumuman Perdana Menteri Jepun, Yoshihide Suga yang mengesahkan pelaksanaan keadaan darurat akan berakhir pada 30 September memandangkan ia telah dilaporkan sejak minggu lalu.
Matawang pound kembali merosot berikutan pengukuhan US dolar, gagal mengekalkan keuntungan yang diraihnya susulan optimisme pasaran untuk kenaikan kadar faedah oleh Bank Pusat England (BOE) yang mungkin lebih cepat dari jangkaan.
Euro pula tergelincir ke paras terendah hampir satu bulan ketika dolar greenback meneruskan kenaikan lebih tinggi.
Di sisi lain, dolar Aussie dan kiwi juga terkesan dengan kekuatan raja matawang itu, walaupun data jualan runcit Australia yang dikeluarkan pada sesi Asia menunjukkan bacaan yang lebih baik daripada dijangkakan.
Dolar Kanada pula berundur dari tahap tertinggi dua minggu susulan lonjakan semula USD, namun matawang komoditi itu masih kuat disokong oleh harga minyak mentah dunia yang melonjak tinggi.


Analisis Teknikal EUR/USD – Timeframe H1 – 7/12/2018

Matawang dollar USD terus menerima tekanan dan mengalami kejatuhan nilai pada dagangan semalam setelah data pekerjaan ADP di Amerika Syarikat mencatatkan angka yang lebih rendah daripada jangkaan. Walaupun data PMI tidak termasuk sektor perkilangan (non-manufacturing) menunjukkan bacaan yang positif, namun gagal untuk mengukuhkan nilai USD yang terus berada dalam tekanan. Data pekerjaan ADP yang lemah berkemungkinan akan memberi petunjuk kepada laporan pekerjaan NFP yang kurang memberangsangkan pada malam ini. Dilihat pergerakan harga pada chart pasangan matawang EUR/USD pada dagangan semalam, harga membuat lonjakan melepasi paras Magic Pivot semalam dan meneruskan kenaikan sehingga hampir menyentuh paras resistance MagicR3 pada indicator Moshed Magic Line sebelum kembali bergerak di sekitar paras resistance yang lebih rendah. Kenaikan harga didorong oleh kejatuhan ketara nilai matawang USD sementara tiada berita utama melibatkan perubahan nilai matawang EURO.
Pada sesi pasaran Asia hari ini, harga bergerak perlahan sementara menunggu laporan data pekerjaan NFP di AS pada malam ini dan dilihat berada di atas paras Magic Pivot 1.1370 hari ini. Jika USD terus didagangkan lemah hari ini, harga dijangka akan meneruskan kenaikan menguji paras ketinggian semalam pada resistance 1.1419 (MagicR1). Kemudiannya, harga bakal naik lebih tinggi dan menuju pula ke paras resistance di sekitar 1.1462 (MagicR2) sebelum lonjakan harga seterusnya berpotensi untuk mencapai paras ketinggian yang baru di paras 1.1511 (MagicR3).
Namun, jika USD kembali mengukuh dan menekan semula harga ke paras lebih rendah, harga dijangka akan turun lebih rendah dari paras Magic Pivot dan menuju ke paras support terdekat pada 1.1326 (MagicS1). Penurunan harga seterusnya dilihat akan menguji zon terendah semasa harga pada chart EUR/USD di sekitar support 1.1277 (MagicS2). Dan sekiranya harga berjaya membuat penurunan lebih rendah mencari paras terendah yang baru, dilihat paras support pada 1.1234 (MagicS3) bakal menjadi destinasi yang dituju harga seterusnya.
 Kawal dagangan anda menjelang laporan data pekerjaan NFP di Amerika Syarikat pada malam ini yang berkemungkinan memberikan kejutan dalam pasaran. Lihat indicator Moshed Magic Line untuk melihat paras tumpuan harga pada chart EUR/USD dan memudahkan analisis teknikal harian anda.

Paras support: 1.1326, 1.1277, 1.1234.
Paras resistance: 1.1419, 1.1462, 1.1511.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


US Dollar Ambil Pendekatan Tunggu dan Lihat

US Dollar tidak mencatatkan perubahan besar pada hari Jumaat sementara menanti laporan data pekerjaan bulanan Amerika Syarikat. Data ini amat penting bagi memberi petunjuk, sama ada ekonomi terbesar dunia itu akan bangkit semula selepas data suku ke-2 kurang memberangsangkan.
Hari ini, US Dollar tidak mencatat perubahan ketara berbanding matawang utama yang lain setelah jatuh 2% pada minggu lalu.
 Senarai gaji bukan perladangan atau NFP ini dijadual akan dikeluarkan pada pukul 12.30 GMT. Kebanyakan pakar ekonomi menjangkakan peningkatan sebanyak 180,000 jumlah pekerjaan pada bulan Julai.
“Semua orang sedang menanti keputusan NFP,” kata ahli strategi matawang Commerzbank, Esther Reichelt.
Dah baca artikel “Made In India” ini? Jika belum, klik pautan ini.


Bukankah USD Sepatutnya Melemah Jika Trump Menang? Mungkin Inilah Sebabnya !

Berakhir sudah pilihanraya presiden US yang berpihak kepada Donald Trump dengan undian majoriti sebanyak 276 electoral votes mengalahkan calon Demokrat Hillary Clinton. Pasaran pada hari Rabu sewaktu sesi Asia, bergerak mengikut jangkaan yang dibuat sebelum ini oleh sebahagian besar penganalisis pasaran. Trump pada hari ini mendominasi undian sejak permulaan pengiraan undian sejak pukul 10 pagi Rabu sehinggalah beliau secara rasmi memenangi pilihanraya presiden.
Kita dapat melihat USD pada pembukaan sesi Asia sekitar pukul 8 pagi menguat berbanding matawang utama dunia yang lain pada julat yang agak besar. EUR/USD pada mulanya meningkat hampir 300 pip berikutan prospek kemenangan Trump sebelum jatuh hampir 370 pip. Sebelum ini penganalisis menjangkakan USD akan melemah jika Trump menang, namun EUR/USD bergerak melawan jangkaan sebahagian besar penganalisis pasaran dunia.
Apa sebenarnya yang telah berlaku? Kenapa jangkaan penganalisis meleset? Ataupun adakah yang berlaku ini adalah kesan sementara sahaja sebelum USD melemah semula? Inilah persoalan yang bermain di benak para trader seluruh dunia. Mari kita lihat sebab-sebab yang munasabah dari segi teori dan sentimen semasa.
Teori Makroekonomi
Dari segi Makroekonomi dalam teori Real Business Cycle, potongan cukai ke atas pulangan modal (korporat) memberi insentif kepada pelabur untuk menambahkan pengeluaran. Trump berpendirian cukai korporat mengurangkan potensi syarikat-syarikat di US untuk berkembang. Beliau mendakwa syarikat lokal meninggalkan US dan memindahkan operasi ke luar Negara disebabkan faktor cukai korporat yang terlalu tinggi.
Untuk rekod cukai korporat US adalah antara yang tertinggi di dunia. Oleh itu, potongan cukai yang akan dibuat dalam pemerintahan Trump nanti mampu meningkatkan keuntungan syarikat dan seterusnya meningkatkan pengeluaran melalui pengembangan operasi syarikat. Syarikat yang semakin berkembang akan menyumbang kepada pertumbuhan ekonomi Negara US dan tidak lupa juga pengembangan operasi memerlukan pekerja yang lebih ramai.
 Oleh itu, potongan cukai korporat bukan sahaja memberi potensi kepada peningkatan pengeluaran tetapi juga akan meningkatkan peluang pekerjaan yang lebih banyak di US. Ekonomi yang semakin baik akan menyebabkan ramai pelabur masuk ke pasaran US seterusnya meningkatkan nilai US dolar.
Sentimen semasa
Sejurus sahaja Trump selesai berucap selepas beliau diumumkan memenangi pilihanraya, pasangan matawang EUR/USD jatuh secara mendadak. Bukankah kemenangan Trump akan melemahkan USD?
Hal ini disebabkan faktor sentimen semasa dimana dalam ucapannya, beliau mengatakan “saya akan membuat perjanjian perdagangan yang adil dengan Negara lain”. “saya akan pastikan pertumbuhan ekonomi US meningkat dua kali ganda”. “saya akan menumpukan kepada pembangunan infrastuktur seperti jalanraya, hospital, kemudahan awam yang lain dimana rakyat kita sendiri yang akan membangunkannya”.
Selesai sahaja beliau berucap EUR/USD jatuh sebanyak 300 pip yang menandakan USD menguat berbanding matawang Euro.
Dapat dilihat dalam ucapan Trump ini beliau serius dalam aspek pertumbuhan ekonomi US yang rendah dan berjanji akan meningkatkan pertumbuhan ekonomi sebanyak dua kali ganda. Ucapannya tentang pembangunan infrastruktur adalah bertepatan dengan teori pembangunan ekonomi kerana secara umumnya akan memberi peluang kepada bertumbuhnya peluang-peluang pekerjaan yang baru dan peluang perniagaan di sekitar kawasan pembangunan yang dibuat.
Tidak lupa juga, Trump adalah seorang ahli korporat yang berpengalaman dan beliau dulihat mampu membawa peningkatan ekonomi dalam sektor korporat. Kesimpulannya, segala aspek yang mampu meningkatkan ekonomi US akan meningkatkan nilai US dolar kerana menjadi tarikan kepada pelabur-pelabur di seluruh dunia.


Jangkaan Data Pekerjaan Australia Lemah, AUD/USD Teruskan Penurunan Lebih Rendah

Matawang komoditi dolar Australia terus mempamerkan pergerakan yang lemah dalam pasaran berikutan tekanan oleh sentimen pasaran yang berisiko.
Selepas ketegangan di Timur Tengah mulai reda, timbul pula isu wabak coronavirus yang mengancam ekonomi dan juga menjejaskan pasaran kewangan dunia.
Virus yang merebak awal di China dilihat menggugat kestabilan ekonomi kedua terbesar dunia itu dan secara tidak langsung turut memberi kesan terhadap Aussie yang mana ekonomi Australia sangat sensitif terhadap perubahan ekonomi di China.
Dilihat pergerakan harga pada carta pasangan matawang AUD/USD, harga telah memaparkan corak penurunan sejak minggu lalu.
Menarik perhatian pelabur apabila harga telah berjaya menembusi zon support 0.68500 pada sesi New York semalam. Sebelum itu, paras tersebut telah diuji pada awal sesi Eropah namun pantul semula selepas gagal menembusinya.
Setelah naik menyentuh paras halangan dinamik Moving Average 50 (MA50) harga telah kembali menyambung penurunan sebelum berjaya breakout support tersebut.
 Menyambung dagangan pada sesi Asia pagi ini, harga dilihat menunjukkan penurunan namun momentum gagal diteruskan. Pergerakan harga perlahan bersambung ke sesi pasaran Eropah.
Dagangan Aussie dijangka perlahan ekoran pelabur berwaspada menantikan laporan pekerjaan Australia pada sesi Asia pagi Khamis.
Jika harga berjaya meneruskan penurunan, jangkaan paras yang bakal menjadi destinasi tumpuan harga adalah pada sekitar 0.68000 yang pernah dicecah pada Disember lalu.
Namun jika harga kembali membuat kenaikan semula, paras 0.68500 yang dilihat sebagai zon SBR (support become resistance) yang baru bakal diuji.
Kenaikan melepasi paras tersebut dan juga halangan MA50, bakal menuju zon SBR lebih tinggi di paras sekitar 0.68800.
Lihat gambar carta pasangan matawang AUD/USD di bawah untuk rujukan analisis teknikal anda.


Rentak Pasaran Mula Perlahan, Semua Mata Pada NFP!

Kewaspadaan pelabur menjelang penerbitan laporan pekerjaan NFP Amerika Syarikat, membataskan dagangan kebanyakan mata wang utama daripada terus mencatatkan peningkatan.
Euro yang meningkat tinggi selepas kenyataan hawkish daripada Presiden Bank Pusat Eropah (ECB), Christine Lagarde, tersangkut pada sekitar harga 1.1450 berbanding US dolar ketika sesi Eropah.
Lagarde tanpa dijangka mengubah pandangan dovishnya dahulu dengan mengatakan risiko inflasi dilihat akan berterusan untuk jangka masa lebih lama dan tidak menolak mengenai kemungkinan kenaikan kadar faedah pada akhir tahun ini.
 Sementara pound pula kembali menyusut di bawah harga 1.3600 yang dicapainya pada sesi sebelum ini, selepas pelabur menghadam keputusan Bank Pusat England (BOE) yang menepati jangkaan untuk kenaikan kadar sebanyak 25 mata asas kepada 0.50%.
Meneliti pergerakan raja mata wang pula, indeks dolar menunjukkan sedikit kenaikan namun kekal di sekitar paras terendah dua minggu pada 95.32 berbanding US dolar.
Selain greenback, dagangan dolar loonie turut menjadi tumpuan pasaran yang menantikan data pekerjaan Kanada pada sesi New York. Seperti NFP, ia juga dijangka akan menunjukkan pertumbuhan perlahan pada Januari.
Di sisi lain, dolar Aussie dan New Zealand turut mengurangkan keuntungan yang diraih susulan kelemahan dolar greenback sebelum ini, dengan memaparkan penyusutan pada sesi Eropah.


Dah Naik Lebih 800 Pips, USD/JPY Kekal Siri Kenaikan Harga Untuk Minggu Kedua

Pergerakan harga pada carta pasangan matawang USD/JPY meneruskan kenaikan untuk hari ketiga berturut-turut selepas penurunan harga dipamerkan pada dagangan awal minggu.
Matawang US dolar kekal diniagakan mengukuh berbanding safe-haven Yen dalam suasana sentimen pasaran berisiko akibat penularan wabak pandemik COVID-19.
Setakat hari ini, USD/JPY telah membuat kenaikan lebih 800 pips untuk siri kenaikan bagi dua minggu berturut-turut.
Pada dagangan semalam, harga yang menguji paras ketinggian minggu lalu iaitu pada 108.500 kemudiannya telah berjaya melepasi zon resistance tersebut sebelum meneruskan kenaikan lebih tinggi pada sesi Asia pagi ini.
Harga bergerak di atas paras sokongan Moving Average 50 (MA50) pada rangka masa 1 jam pergerakan harga di carta USD/JPY memberi isyarat trend kekal bullish.
Kenaikan harga dilihat akan menuju resistance pada 110.00 yang menjadi zon SBR (support become resistance) harga pada dagangan Februari lalu.
Seterusnya kenaikan lebih tinggi berkemungkinan menuju paras ketinggian 111.00 sebelum harga meneruskan lagi kenaikannya.
 Penurunan harga yang berlaku pula dilihat akan menguji paras 108.300 yang akan berfungsi sebagai zon RBS (resistance become support) dan juga paras sokongan dinamik Moving Average 50 (MA50).
Melepasi paras tersebut pula, harga berkemungkinan akan memberi petunjuk perubahan trend harga dengan kecenderungan untuk harga meneruskan penurunan ke paras lebih rendah.
Ucapan Presiden Amerika Syarikat Donald Trump pada Jumaat akan menjadi tumpuan pelabur yang seterusnya.
Suntikan dana kecemasan serta pelonggaran polisi oleh bank pusat secara giat dilihat memberi keyakinan terhadap pelabur. Permintaan terhadap matawang utama dunia itu juga turut meningkat ekoran situasi kecemasan yang melanda seluruh dunia akibat serangan virus COVID-19 yang belum berakhir.
Lihat gambar carta pasangan matawang USD/JPY di bawah untuk rujukan analisis teknikal anda.

Carta yang dipaparkan diatas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Sentimen Pasaran : Pelabur Semakin Optimis Terhadap Pertumbuhan Global!

Matawang Euro, pound dan matawang yang sensitif perdagangan melonjak naik berikutan penyusutan US dolar ke paras terendah 6 bulan pada hari ini. Dalam masa yang sama terdapat peningkatan dalam keyakinan para pelabur bahawa prospek pertumbuhan global akan semakin baik dan hubungan perdagan Amerika Syarikat dan China yang semakin pulih.
Sentimen akhir tahun telah mendorong para pelabur untuk melabur dalam dagangan matawang yang terhubung kait dengan perdagangan dan pertumbuhan global. Hal ini telah menyebabkan matawang Australia dan yuan China mengukuh berbanding matawang US dolar.
Indeks US dolar yang mengukur dolar greenback berbanding enam matawang utama didagangkan susut sebanyak 0.38% pada paras 96.045 setakat jam 10.15 p.m.
Naib Perdana Menteri China Liu Beliau bakal melawat Washington minggu ini bagi menandatangani perjanjian perdagangan Fasa 1 dengan Amerika Syarikat. Kenyataan ini dilaporkan dalam laporan South China Morning Post pada hari Isnin.
 Walaubagaimanapun menurut penasihat perdagangan Rumah Putih, Peter Navarro mengatakan pada hari ini bahawa perjanjian perdagangan kemungkinan akan ditandatangani pada minggu depan, tetapi pengesahan itu akan datang dari Presiden Donald Trump atau wakil perdagangan A.S.
Kecenderungan para pedagang terhadap risiko telah menjadikan matawang Euro jadi pilihan dagangan. Matawang Euro mengukuh sebanyak 0.27% berbanding US dolar.
Terdapat tanda-tanda bahawa ekonomi zon Eropah akan stabil dan ini menjadi faktor yang mendorong pengukuhan matawang sejak akhir-akhir ini.
Disisi lain matawang Sterling mengukuh keparas tertinggi 2 minggu berbanding US dolar walaupun terdapat kemungkinan “no deal” Brexit pada akhir tahun 2020.
Matawang pound mengukuh sebanyak 0.67% berbanding US dolar pada paras 1.3202.


Pasaran Terpaksa Berputih Mata, Data NFP Bulan September Mengecewakan!

Pertumbuhan pekerjaan dilaporkan tersasar daripada jangkaan pada bulan September di tengah usaha yang agresif oleh Rizab Persekutuan untuk memperlahankan inflasi . Ini secara tidak langsung nampaknya telah mula menjejaskan pengambilan pekerja, lapor Jabatan Buruh pada hari Jumaat.
Bacaan data NFP meningkat 263,000 untuk bulan Septemberberbanding anggaran Dow Jones sebanyak 275,000. Kadar pengangguran ialah 3.5% berbanding ramalan 3.7% kerana kadar penyertaan tenaga buruh semakin rendah.
 Angka NFP bulan September menandakan penyusutan daripada kenaikan 315,000 yang dicatat pada bulan Ogos dan ia juga secara tidak langsung catat kenaikan bulanan terendah sejak April 2021.
Dalam angka gaji yang diawasi dengan teliti, purata pendapatan setiap jam meningkat 0.3% pada bulan tersebut, sejajar dengan anggaran, dan 5% daripada setahun yang lalu, peningkatan yang masih jauh melebihi norma pra-pandemik tetapi 0.1 mata peratusan di bawah ramalan.
Pasaran saham niaga hadapan bergerak lebih rendah selepas dikeluarkan manakala hasil bon kerajaan meningkat. Indeks US dolar yang mengukur kekuatan greenback berbanding enam mata wang utama mula didagangkan susut selepas laporan dikeluarkan. Waima begitu ia tetap kukuh di paras dagangan 112.59. Bitcoin juga mencata kejatuhan dengan jatuh di bawah paras $20,000.


RBNZ Rekodkan Penurunan Kadar Faedah, Dagangan Kiwi Menjunam

Pasaran dikejutkan dengan keputusan dasar mesyuarat oleh bank pusat New Zealand untuk bulan Mei yang dikeluarkan sebentar tadi dengan mencatatkan sejarah baru.
Reserve Bank of New Zealand (RBNZ) telah menurunkan kadar faedah kepada 1.50% meleset daripada jangkaan kekal di paras 1.75% oleh pasaran. Kadar tersebut direkodkan paling terendah sejak kali terakhir diturunkan sebelum ini pada November 2016 yang lalu.
Diperhatikan dagangan dolar NZD berbanding matawang utama yang lain mencatatkan penurunan yang ketara dengan pergerakan volatile harga. Terutamanya pada pasangan matawang NZD/USD, harga telah menjunam sekitar 75 pips ke paras terendah yang baru pada tahun ini dan terendah sejak November tahun lalu.
Tambahan lagi, dagangan Kiwi akan terus berada dalam tekanan berikutan hasil pulangan bon kerajaan New Zealand turut menurun susulan keputusan kadar faedah tersebut dikeluarkan.
 Penanda aras bagi hasil pulangan 10-tahun menurun kepada 5 titik asas pada hari ini dan berada di paras terendah sejak 1 April yang lalu. Sementara hasil pulangan 2-tahun yang sensitif terhadap jangkaan kadar faedah, menurun lebih kepada 4 titik asas kepada 1.4%.
Ahli mesyuarat telah bersepakat untuk menurunkan kadar faedah yang dilihat bersesuaian dengan unjuran bank pusat. Antara faktor yang mendorong penurunan kadar adalah kelemahan pada perbelanjaan domestik, unjuran pertumbuhan serta masalah pada sektor pekerjaan, memerlukan ransangan daripada dasar bank pusat.
Risiko utama adalah pada pertumbuhan ekonomi global yang perlahan khususnya di China dan Australia. Untuk mengimbanginya, ahli mesyuarat lebih menitikberatkan isu pertumbuhan global yang perlahan berbanding tindakan pemulihan segera.
Ahli mesyuarat turut menyedari risiko terhadap unjuran pelaburan dan bersetuju bahawa unjuran bagi pertumbuhan pekerjaan adalah masih lemah namun dijangka akan kembali pulih pada 2019.
Selain itu, risiko terhadap unjuran inflasi dilihat seimbang dan bersetuju bahawa jangkaan inflasi masih kekal stabil di pertengahan paras sasaran.


Pengumuman Senarai Cukai Barangan Oleh Trump Bakal Memberi Kesan Kepada China

Pentadbiran Trump dijangka akan mengumumkan senarai cukai barangan import China pada minggu ini. Senarai tersebut mengandungi barangan-barangan yang akan dikenakan cukai oleh U.S sebagai hukuman ke atas tindakan Beijing.
Menurut pentadbiran U.S, senarai yang bernilai $50 billion kepada $60 billion dijangka akan disasarkan pada produk ”berteknologi tinggi”.
Pentadbiran perdagangan U.S dikhendaki mengumumkan senarai cukai barangan tersebut pada hari Jumaat dibawah pengisytiharan Trump yang ditandatangi pada Mac 22.
 U.S telah menuduh Beijing bahawa Beijing menyalahgunakan harta intelek Amerika sehinga mendorong perubahan dalam pelbagai dasar kerajaan China yang bertujuankan permindahan teknologi.
Walaubagaimanapun, hal itu dinafikan oleh China dan mengugut untuk menggunakan teknik yang sama iaitu pengenaan cukai kembali ke atas U.S terutama terhadap barangan alatan berat, alatan kapal terbang dan kacang soya.
Jabatan teknologi U.S meramalkan bahawa pentadbiran Trump akan menyenarikan barangan-barangan yang akan memberi manfaat kepada program wawasan Beijing iaitu “Made in China 2025“. Program ini menumpukan pada barangan pembuatan dan berteknologi tinggi.
Pasaran khuatir perang dagang antara dua negara ini akan menjejaskan pertumbuhan ekonomi global.


Analisis GOLD – Emas Melantun Semula Lepas Cecah Paras $1,900

Dagangan emas semasa turut dipengaruhi oleh keputusan mesyuarat FOMC pada awal pagi tadi yang menjadi acara tumpuan utama pada minggu ini.
Positif buat emas, US dolar telah paparkan penyusutan selepas pengumuman kenaikan kadar oleh Federal Reserve (Fed) yang menyangkal jangkaan pelabur untuk menyaksikan pengukuhan raja mata wang itu.
Penyusutan US dolar telah kembali memberi ruang untuk emas didagangkan meningkat semula bersambung pada dagangan hari ini (Khamis).
Pada carta harga XAU/USD yang mengukur nilai emas berbanding US dolar pada awalnya telah menyaksikan harga susut rendah menguji paras tumpuan jangkaan sebelum ini iaitu paras 1900.00.
Namun, harga kembali dihenjut semula meningkat ke paras sekitar 1930.00 dan menguji paras halangan Moving Average 50 (MA50) pada rangka masa 1 jam di carta XAU/USD pada penghujung sesi New York.
Bersambung pada dagangan sesi Asia pagi ini, harga tampaknya meneruskan kenaikan melepasi halangan MA50 memberi petunjuk awal untuk perubahan trend bullish semula buat emas.
 Kenaikan harga bakal menguji paras rintangan pada 1950.00 sebelum menuju ke zon SBR (support become resistance) 1970.00 pada kenaikan yang diteruskan.
Sementara, sekiranya harga kembali menyambung lagi penurunan yang telah dipamerkan sejak awal minggu, paras sokongan pada 1900.00 akan kembali diuji sekali lagi.
Jika paras tersebut gagal membendung kejatuhan harga emas lebih rendah, penurunan dijangka akan menuju ke paras 1870.00 untuk menguji pula zon RBS (resistance become support) tersebut.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Fuhh! Boleh Berdarah Telinga Baca Tips Ini! Mungkin #3 Tu Yang Ramai Terlepas Pandang!

Sebelum anda sambung trade hari ini, apa kata anda tanya diri anda, sudah berapa lama anda menceburkan diri dalam bidang berisiko tinggi ini?
5 tahun?
3 tahun?
Atau baru 7 hari?
Lapangan ini tidak pernah membezakan masa yang anda ambil untuk sampai ke tahap ini.
Cuma kadang-kadang segelintir trader terlepas pandang terhadap kesalahan yang kerap kali mereka lakukan sehingga akhirnya menjadikan ‘lubuk duit’ ini ‘bungkus’ dikemudian hari.
Tim moshed senaraikan 3 cara relevan yang boleh anda amalkan untuk kekal buat profit!

Pilih dan kuasai teknik trading anda!

Salah satu kesilapan yang mungkin tidak disengajakan oleh semua trader ialah mereka terlalu selesa di takuk ilmu yang lama dan sama!
Apa kata buka buku dan cari guru untuk benar-benar menguasai cara trade yang betul.
Beri komitmen dan jangan anggap bidang ini hanya untuk suka-suka.

Pastikan trading plan anda konsisten

Seterusnya, pastikan anda selalu update trading plan.
Tanpa sedar sebenarnya anda sedang membuat ‘syarikat baru’ disini. Jadi sebagai pemilik, mustahil untuk anda biarkan perniagaan anda berjalan tanpa hala tuju yang jelas.
Trading plan ini ibarat diari yang akan mengesan sebarang kesilapan yang kita lakukan dalam tempoh masa tertentu.
Elemen-elemen ini mungkin anda perlu masukkan ke dalam trading plan anda seperti :

Tarikh dan masa sewaktu anda entry
Entry rate
Strategi
Tarikh dan masa anda close position
Closing rate
Nilai Loss/Profit

 Elakkan over-trade

Kesalahan terbesar yang sering dilakukan oleh kebanyakan trader ialah ‘over trade’.
Ada trader yang terlalu obses menghadap chart sehingga menghabiskan masa seharian menghadap MT4.
Percayalah, untuk jangka masa panjang, anda akan kekal dikerusi anda tanpa lakukan sebarang perubahan.
Selalu berada dalam market bukan jaminan keuntungan, sebaliknya strategi dan ilmu yang membantu anda untuk terus kekal sebagai profit taker!
Baca tips dan nasihat lain dari Tim Moshed disini!


Sentimen Terkini Pasaran Forex Setakat Ini

Matawang dollar USD pada dagangan yang perlahan permulaan minggu terakhir tahun ini terus didagangkan lemah berikutan kebimbangan pelabur terhadap isu penutupan separa kerajaan Amerika Syarikat walaupun China dilaporkan merancang untuk mengurangkan tarif perdagangan. Sebaliknya, matawang EURO dan Yen pula lebih menarik perhatian pelabur sementara pasaran dilihat bergerak perlahan ekoran pasaran global sedang membuat persiapan untuk menyambut cuti sempena perayaan krismas.
 Sterling pula didagangkan berhampiran paras terendah empat bulan berbanding EURO pada dagangan hari ini dan pelabur berpendapat matawang GBP tersebut akan terus bergelut untuk mencari arahnya menjelang perkembangan penting Brexit pada Januari tahun hadapan. Perdana Menteri Britain, Theresa May akan terus berusaha untuk meyakinkan para penggubal undang-undang untuk menyokong pelan Brexit beliau bulan hadapan seterusnya mendapatkan kelulusan di peringkat Parlimen. Sekiranya gagal, penyokong dari kelompok yang menyokong Britain kekal bersama Kesatuan Eropah berharap referendum kedua Brexit akan diadakan. Dengan pergolakan yang masih berterusan ini, matawang GBP dijangka akan kekal didagangkan berisiko dalam pasaran semasa.


Sentimen Terkini Pasaran Forex Setakat Pada Awal London Open

US dollar meneruskan kenaikannya pada Jumaat berbanding beberapa matawang utama yang lain dengan sentimen semakin baik dalam pasaran global. Terbaru, Amerika Syarikat akan menghantar delegasinya ke China untuk berunding dalam isu perdagangan yang akan diketuai oleh Larry Kudlow.
Indeks US dollar yang mengukur kekuatan matawang greenback berbanding enam matawang lain membuat kenaikan 0.16% setakat pada pukul 3.19 petang.
Matawang US dollar secara tiba-tiba menguat sekitar pukul 10 malam pada Khamis berbanding matawang-matawang utama yang lain. CNBC melaporkan Kudlow iaitu Ketua Pengarah Majlis Ekonomi Amerika Syarikat akan berangkat ke China untuk menyelesaikan segala masalah perdagangan dua hala AS-China.
 Major pair EUR/USD jatuh 0.31% dengan GBP/USD jatuh 0.21%. USD/JPY pula naik 0.11%, USD/CAD jatuh 0.19% dan USD/CHF naik 0.23%. AUD/USD dan NZD/USD masing-masing merekodkan penurunan 0.28% dan jatuh 0.31% setakat ini.
Matawang paling kuat setakat ini adalah USD, manakala matawang yang paling lemah adalah Euro. Dengan menggabungkan matawang paling kuat dan lemah, pair EUR/USD jatuh sebanyak 0.31% setakat ini.
Sejak daripada sesi dagangan Khamis, US dollar tidak lagi didorong oleh kenaikan Hasil-Bon 10-Tahun Kerajaan AS (US10-year Treasury Yields). Kini penanda aras kadar faedah jangka panjang di Amerika Syarikat itu membuat penurunan dan jatuh di bawah paras 3.0%. Hasil bon kini berlegar di sekitar 2.975% setakat pada awal sesi London pada Jumaat.


Greenback Kembali Mengukuh Setelah Menjunam Lima Hari Berturut-Turut!

US Dollar mula mencatatkan pengukuhan dalam sesi ini selepas menjunam ke paras terendah buat lima hari berturut-turut berbanding sekumpulan matawang utama dalam tempoh lebih dari sebulan.
US Dollar kembali pulih disamping pasaran yang agak tidak menantu disebabkan kenaikan mendadak dari Sterling sebanyak 3 peratus serta menunjukkan prestasi lebih baik berbanding US Dollar sejak tahun 1998. Pasaran kewangan secara keseluruhannya kembali tenang menjelang Rabu.
Dalam sesi ini juga, matawang Pound menarik balik keuntungan sebanyak 0.95 peratus.
US Dollar Index yang mengukur kekuatan matawang gergasi dicatat pada 100.88, dengan peningkatan sebanyak 0.55 peratus.
Dalam masa yang sama, pair EUR/USD, USD/JPY dan GBP/USD terpaksa akur dengan pengukuhan matawang Greenback.
EUR/USD, 30 minit
 GBP/USD, 30 minit
USD/JPY, 30 minit
Matawang ini mula menunjukkan lonjakan mendadak pada akhir tahun 2016 berikutan dasar ekonomi yang dibawa Trump dijangka akan melonjakkan pertumbuhan dan merangsang inflasi. Namun begitu, matawang Amerika itu jatuh lebih 2 peratus dalam tempoh 2 minggu lepas.
Dalam satu temu bual sebelum ini, Trump menyatakan bahawa beliau akan terus menyuarakan komen secara terus melalui medium Twitter walaupun setelah dilantik secara rasmi Jumaat ini.
Kenyataan yang agak kontroversi ini dikeluarkan apabila Trump menganggap akhbar adalah medium yang kurang jujur dalam menyampaikan maklumat berbanding kenyataan terus melalui “tweet” beliau.
Laporan Bulanan OPEC Membawa Berita Gembira Buat Pasaran Minyak Mentah!


Bursa Saham Dow Jones Catat Kejatuhan Terburuk Satu Hari? Pasaran Semakin Bimbang!

Bursa saham utama Wall Street mencatat kejatuhan sebanyak 7% dan Bursa Dow Jones pula merosot sebanyak 2,000 mata. Kejatuhan ini merupakan merupakan kejatuhan terbesar satu hari sejak dagangan kembali dibuka pada hari Isnin berikutan kejatuhan harga minyak sebanyak 22%.
Dagangan bursa saham A.S dihentikan seketika sejurus selepas pembukaan pasaran pada hari Isnin berikutan bursa saham S&P 500 jatuh sebanyak 7% yang mencetuskan situasi panik.
Harga minyak mentah catat kejatuhan ketara apabila tercetusnya perang harga minyak oleh Arab Saudi apabila cadangan pengurangan pengeluaran tidak dipersetujui oleh Rusia. Perang harga yang dilancarkan oleh Arab Saudi pada Sabtu lalu, bukan sahaja telah mencetuskan panik dalam pasaran minyak, malah pasaran matawang dan saham global turut terjejas teruk.
 Indeks US dolar greenback berbanding enam matawang utama didagangkan susut sebanyak hampir 1% kepada paras 95.000 setakat jam 10.50 p.m.
Disisi lain, matawang pound mencatat pengukuhan berbanding US dolar kepada paras $1.3116 dengan pengukuhan sebanyak 0.53%. Matawang Euro pula mencatat pengukuhan sebanyak 1.21% kepada paras harga 1.1421 setakat jam 10.55 p.m.
Jumlah kematian di Itali meningkat kepada 366 korban pada Ahad dan kes jangkitan meningkat kepada 7,000..Pada hari ini, Itali telah mengarahkan lebih 15 juta penduduknya di utara Itali untuk diletakkan di bawah perintah kuarantin sehingga 3 April. Sekatan ini berpotensi membantutkan aktiviti ekonomi di negara itu.
Jumlah keseluruhan kematian akibat COIVD-19 seluruh dunia melebihi 3,800 kematian dan kes jangkitan yang disahkan telah melepasi angka 110,000 kes.


GBP/USD Pecah Rekod Tertinggi Sejak April 2018!

Penyusutan berterusan US dolar telah mendorong kenaikan lebih tinggi harga pada carta pasangan mata wang GBP/USD pada minggu ini.
Seperti yang dijangka, harga telah meneruskan lonjakan ke paras tertinggi terbaru sejak April 2018 yang lalu selepas zon rintangan harga sebelum ini berjaya ditembusi.
Mata wang Pound Sterling turut mendapat sokongan oleh perkembangan angka kes jangkitan Coronavirus di UK yang dilihat semakin menunjukkan corak penurunan. Walaupun kadar kes masih tinggi, namun UK pertama kali berjaya mencatat kes harian di bawah 100,000 sejak November tahun lalu.
Ini sedikit sebanyak menyokong kenaikan harga selepas lonjakan Pound minggu lalu yang didorong oleh komen bank pusat berkenaan kadar faedah negatif.
Dapat dilihat pada carta harga GBP/USD semalam, harga turun menguji paras 1.37000 sebelum melonjak semula ke paras ketinggian minggu-minggu sebelum ini iaitu pada sekitar 1.37500.
Bersambung pada dagangan sesi Asia pagi ini (Selasa), harga telah berjaya melonjak keluar dari zon resistance tersebut dan meneruskan kenaikan menuju ke paras 1.38000 sekaligus mencatatkan paras tertinggi terbaru.
 Trend harga kekal bullish dengan pergerakan harga di atas paras sokongan Moving Average 50 (MA50) pada rangka masa 1 jam dengan jangkaan paras 1.38300 akan menjadi destinasi tumpuan.
Namun jika harga kembali membuat penurunan semula, paras 1.37000 akan menjadi sokongan buat harga dan membentuk zon RBS (resistance become support) yang terbaru.
Penurunan lebih rendah akan dilihat kembali semula ke paras 1.36000 dan perubahan trend bearish akan dijangkakan semula.
Lihat gambar carta pasangan mata wang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Putin Menyemarakkan Lagi Semangat Komoditi Hitam!

Harga minyak mentah sedikit lemah sementara menanti data simpanan minyak mentah AS. Sementara itu, pasaran dilihat semakin yakin mengenai pembekuan bekalan minyak mentah setelah Russia dikatakan bakal menyokong tindakan tersebut.
Minyak mentah bagi penghantaran November susut 0.14% kepada $51.28. Perkara yang sama juga berlaku pada brent mentah apabila didagang merosot 0.11% kepada $53.08 setong.
Pada Selasa, Institut Petroleum Amerika akan mengeluarkan laporan anggaran produk minyak mentah dan produk tapisan bagi minggu lepas. Angka tersebut akan disusuli dengan data rasmi dari Jabatan Tenaga AS dan Agensi Tenaga Antarabangsa mengenai laporan bulanan bekalan minyak global.
Minggu lalu, data menunjukkan bekalan minyk mentah jatuh buat minggu kelima berturut-turut.
 Semalam, brent mentah mencecah tahap tertinggi sejak Julai 2015 selepas Putin mengatakan bahawa Russia akan menyertai OPEC bagi cadangan pembekuan bekalan.
Bercakap pada Kongres Tenaga Dunia di Istanbul pada Isnin, Putin mengatakan kesediaan Russia untuk menyokong tindakan tersebut.
Sebelum ini OPEC bersama dengan beberapa pengeluar utama minyak telah bersetuju untuk memotong pengeluaran minyak kepada 32.5 juta hingga 33.0 juta tong sehari.
Pun begitu, penganalisis pasaran kekal skeptikal mengenai perjanjian tersebut kerana memikirkan cara untuk melaksanakan pelan terbabit.
Langkah selanjutnya akan dibincangkan oleh kesemua 14 anggota OPEC dalam perjanjian yang bakal dijalankan pada 30 November nanti.


Sentimen Terkini Pasaran : Fokus Masih Kepada Risiko Politik Britain

US dollar telah membuat pemulihan ketika ini selepas jatuh ke paras terendah hampir 4 minggu yang lalu berbanding beberapa matawang yang lain. Antara yang menyokong kepada pemulihan US dollar adalah kejatuhan Sterling (GBP) yang disebabkan ketidaktentuan politik di Britain.
Indeks US dollar yang mengukur kekuatan matawang greenback berbanding beberapa matawang lain membuat kenaikan 0.13% setakat pada pukul 2.09 petang.
Major pair seperti EUR/USD setakat ini membuat penurunan 0.08% dengan GBP/USD jatuh 0.15%. USD/JPY setakat ini pula naik 0.23%, USD/CAD naik 0.08% dengan USD/CHF naik 0.08%. Pair AUD/USD setakat ini susut 0.11% dengan NZD/USD naik 0.06%.
 Matawang paling kuat setakat ini adalah NZD dan matawang paling lemah adalah JPY. Dengan menggabungkan matawang paling kuat dan lemah, pair NZD/JPY naik sebanyak 0.28%.
Nampaknya, pasaran sejak daripada Isnin sedikit lupa terhadap isu perdagangan AS-China dan berfokus kepada keadaan politik Britain selepas dua daripada menteri kanan Britain meletakkan jawatan.
Pasaran saham Wallstreet pada Isnin berakhir positif sekaligus memberi kesan kepada kenaikan indeks-indeks saham Asia pada hari Selasa. Majoriti indeks saham Asia ketika ini didagang positif dengan pasaran Asia Tenggara khususnya Bursa Malaysia membuat kenaikan. Ini menunjukkan pasaran ketika ini berada dalam keadaan Risk-On di masa pelabur berani mengambil risiko.
Satu lagi bukti kepada sentimen Risk-On ketika ini adalah kelemahan matawang Yen yang menjadi matawang paling lemah sejak sesi Asia berbanding matawang utama yang lain.


Ulasan Penetapan Polisi Bank of England, GBP/USD Setakat Ini Stabil

Bank of England (BoE) seperti dijangka mengekalkan kadar faedah di paras 0.50% pada Khamis. Pengekalan kadar faedah ini diundi dengan undian 9-0.
Dalam mesyuarat sebelum ini, hanya tujuh orang ahli MPC (Monetary Policy Committee) yang mengundi kenaikan kadar faedah di mana dua orang lagi Dave Ramsden dan Jon Cunliffe mahu mengekalkan kadar di paras 0.25%.
Selain itu, ahli-ahli MPC juga bersetuju untuk mengekalkan program pembelian aset pada amaun £435 billion dan juga mengekalkan pembelian bon korporat sebanyak £10 billion.
Minit mesyuarat menunjukkan komen-komen ahli bank pusat bahawa data ekonomi baru-baru ini bercampur-campur dan tidak banyak memberi kesan kepada prospek ekonomi di masa hadapan.
Bank pusat mengatakan pertumbuhan ekonomi global kekal kukuh di mana secara domestik petunjuk pertumbuhan ekonomi suku keempat mungkin lebih rendah daripada suku ketiga. Minit juga menunjukkan pasaran buruh kekal ketat (kukuh) dan bank pusat menjangka ia akan berterusan.
 “Adalah terlalu awal untuk melihat kesan kenaikan kadar faedah pada November terhadap ekonomi, di mana impak kenaikan itu kepada isirumah dan firma kekal konsisten seperti sebelum ini.”
Selepas data inflasi mencapai paras 3.1% pada November, MPC mengatakan, “inflasi dijangka akan kekal di paras tertinggi dan akan merosot kepada 2% dalam jangka masa sederhana”.
Mengulas tentang keluarnya Britain daripada Kesatuan Eropah, BoE mengatakan, “Ia kekal menjadi pengaruh signifikan dan sumber ketidaktentuan kepada prospek ekonomi”.
Bank pusat juga menegaskan sekali lagi bahawa kenaikan kadar faedah di masa hadapan adalah secara sederhana untuk mencapai sasaran inflasi yang kekal kukuh dan stabil.
BoE menegaskan sebarang kenaikan kadar faedah dijangka secara beransur-ansur dan terhad.


Analisis Teknikal AUD/CHF – Timeframe H1 – 24/8/2018

Australia sebelum ini menghadapi masalah pergolakan politik dan kemungkinan berlaku perubahan dalam tampuk pimpinan menggusarkan pasaran sekaligus melihatkan matawang AUD melemah dengan ketara.
Namun, ketegangan tersebut hari ini dilihat reda setelah Scott Morrison menggantikan tempat Malcolm Turnbull sebagai Perdana Menteri yang baru selepas memenangi pemilihan pada Jumaat. Ini dilihat sebagai perkembangan yang positif bagi matawang Aussie.
Seterusnya, matawang CHF pula masih dilihat lemah buat masa ini atas faktor matawang yang mempunyai kadar faedah yang rendah, CHF juga berkemungkinan dijual dalam sentimen pasaran risk-on. Sentimen pasaran yang sering berubah terutamanya berberapa minggu kebelakangan ini membuatkan matawang CHF didagangkan bercampur-campur.
 Dari segi teknikal, dapat dilihat sebelum ini harga bagi pasangan matawang AUD/CHF tidak berjaya menembusi(breakout) paras resistance 0.72800 setelah beberapa cubaan menguji paras tersebut gagal sebelum mula membuat penurunan. Pergerakan harga semalam bergerak menurun dari paras 0.72285 dan menembusi paras support 0.71800 sebelum harga mula perlahan di sekitar zon harga 0.71400.
Pada sesi pasaran Asia hari ini, harga membuat lonjakan semula ke paras support semalam di 0.71800 atas faktor nilai matawang AUD yang menguat. Namun dilihat harga kembali membuat sedikit penurunan dan harga semasa berada di sekitar paras 0.71650 setakat jam 4.45 petang ini.
Jika harga menyambung penurunan, paras support terdekat yang berkemungkinan dicapai adalah di sekitar paras 0.70800. Sebaliknya, jika pergerakan harga berubah dan membuat kenaikan, paras resistance yang berpotensi dicapai adalah pada resistance sebelum ini yang belum berjaya ditembusi(breakout) iaitu di paras 0.72800.
Paras support: 0.71120, 0.70823, 0.70241.
Paras resistance: 0.71999, 0.72581, 0.72878.


Jatuh Lagi! Paras $1.1200 Kini Jadi Tumpuan Untuk EUR/USD

Keputusan minit mesyuarat FOMC yang berbaur hawkish sebelum ini terus mengukuhkan lagi cadangan daripada segelintir ahli Federal Reserve (Fed) yang berpendapat untuk melakukan langkah tapering lebih awal pada minit yang menjadi tumpuan pada terbitan awal pagi ini.
Ini turut membuktikan bahawa langkah itu berkemungkinan akan tercapai selepas Presiden Amerika Syarikat (AS) Joe Biden kekal mencalonkan Jerome Powell sebagai Presiden Fed bagi penggal kedua.
Malapetaka terus menghantui mata wang Euro berikutan European Central Bank (ECB) memberi isyarat untuk tidak membuat pengetatan dasar polisi dan sama sekali mempengaruhi matawang Euro kekal lemah di samping risiko sekatan pergerakan yang bakal dilaksanakan di Eropah disebabkan peningkatan semula kes jangkitan Covid-19.

Menilai kepada harga pada carta pasangan matawang EUR/USD, harga tampaknya meneruskan corak downtrend untuk mengorak langkah dalam membuat rekod terendah terbaharu 2021 sekitar 1.11900.
Pergerakan harga juga dilihat hanya mencapai paras rintangan Moving Average 50 (MA50) sebelum terus kembali membuat penurunan sehingga melepasi paras sokongan 1.12000 pada penghujung sesi.
Penurunan itu turut kekal mengheret harga pada carta EUR/USD kekal menjunam dari paras tertinggi sekitar 1.22600 ketika penghujung Mei dengan menghasilkan terjunan lebih 1000 pips setakat hari ini.
 Jangkaan berikutnya berkebarangkalian bakal melihat pergerakan harga mencuba untuk melepasi lagi zon sokongan 1.12000 dan mengatasi paras terendah tersebut untuk kekal menguji zon lebih rendah.
Yakni yang mana zon sokongan seterusnya bakal diperhatikan pada 1.11000 dan secara tidak langsung akan mengukuhkan petunjuk untuk harga mencatat prestasi duka sepanjang 3 minggu berturut-turut.
Namun jikalau pergerakan harga berupaya untuk memberi kejutan dalam membuat peningkatan pula, zon SBR (support become resistance) 1.13000 dijangka akan menjadi sasaran terdekat untuk dicapai.
Manakala peningkatan yang lebih tinggi mencapai zon SBR 1.14000 berkemungkinan akan dijadikan sebagai bayangan awal kepada pelabur untuk harga kembali mencatatkan prestasi cemerlang semula.
Lihat gambar carta harga pasangan matawang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Kemelut Politik Negara, RM43.4 Bilion Hilang Dari Bursa Malaysia!

Kemelut politik Malaysia yang membadai sejak Ahad telah mencetuskan panik di kalangan pelabur sekali gus mengheret jatuh pasaran di bursa tempatan dan ringgit pada Isnin.
Penjualan yang dilakukan telah menghapuskan modal pasaran sebanyak RM43.4 bilion daripada Bursa hanya dalam masa satu hari.
Terdapat 1,015 kaunter rugi dan 138 kaunter untung manakala 222 pula kaunter tidak berubah, dengan sebanyak 4.03 bilion saham yang bernilai RM3.91 bilion telah diniagakan di Bursa Malaysia semalam.
Kesemua indeks di Bursa juga memperlihatkan aliran negatif, di mana Indeks Pembinaan Bursa Malaysia antara yang paling teruk terjejas dengan penurunan sebanyak 6.07% atau 12.6 mata kepada 194.81.
Kemelut politik mencapai kemuncaknya semalam apabila Tun Dr Mahathir Mohamad membuat keputusan mengejutkan dengan meletakkan jawatannya sebagai Perdana Menteri Malaysia dan Presiden Bersatu ekoran kecewa dengan percubaan beberapa pihak untuk mengkhianati kerajaan.
 Tun Dr Mahathir Mohamad kini dilantik sebagai Perdana Menteri interim setelah Yang di-Pertuan Agong memperkenankan peletakan jawatannya semalam sementara menunggu pelantikan perdana menteri yang baru.
Indeks penanda aras FBM KLCI menjunam di bawah tahap 1,500 dan melebihi paras terendah harian pada 1,486.71 mata iaitu merupakan paras terendah dalam tempoh hampir 9 tahun.
Dagangan di Bursa diakhiri dengan KLCI ditutup rendah 41.14 mata atau 2.69% kepada 1,490.06.
Selain itu, ringgit juga ditutup lebih rendah berbanding US dolar selari dengan kelemahan dalam pasaran ekuiti tempatan, dan juga dipengaruhi oleh pengukuhan USD ekoran kebimbangan terhadap wabak coronavirus yang berterusan.
Ketika ditutup pada jam 6 petang semalam, matawang tempatan menyusut kepada 4.2240/2270 berbanding USD.
Sumber: The edge markets


Indeks PMI Sektor Pembuatan China Mengukuh Pada Jun

Ekonomi China berkembang lebih pantas pada Jun yang ditunjukkan oleh aktiviti dalam sektor pembuatan dan perkhidmatan yang merekod kenaikan bagi pengeksport terbesar dunia itu.
Indeks PMI sektor pembuatan bagi syarikat besar di China melonjak kepada 51.7 pada Jun berbanding yang dicatat sebelum ini 51.2 dan jangkaan pasaran di paras 51.0.
Dalam sektor berlainan, indeks bagi sektor perkhidmatan juga turut mengukuh pada Jun. Indeks PMI meningkat kepada 54.9 berbanding 54.5 yang dicatat pada Mei.
 Sebarang bacaan yang berada di atas 50 menunjukkan aktiviti yang berkembang dan keadaan perniagaan yang baik dan sebaliknya bacaan di bawah 50.
Minggu depan data Caixin China pula akan dikeluarkan yang berfokus kepada industri kecil dan sederhana.
Tinjauan yang dibuat setiap tiga bulan terhadap syarikat-syarikat di China oleh China Beige Book International (CBB) menunjukkan ekonomi kedua terbesar dunia itu terus mengukuh pada suku kedua. Walaubagaimanapun, terdapat masalah dalam pasaran kewangan negara ini.
Masalah hutang China adalah kebimbangan pelabur dan tidak lupa juga kepada pembuat polisi, khususnya dalam pasaran hartanah. Beijing telah menjalankan langkah bagi menyerap risiko hutang dan menstabilkan sektor kewangan, tetapi berhadapan dengan dilema di mana penawaran wang pula semakin perlahan. Penawaran wang negara ini mencatat paras terendah sejak 20 tahun lalu, menurut laporan Reuters.


Sentimen Terkini Pasaran Kewangan Pada Sesi Dagangan Asia

US dolar jatuh berbanding matawang lain berikutan ditekan oleh pengukuhan matawang Euro selepas Kanselor Jerman Angela Merkel mencapai kompromi imigresen, menghalang perpecahan kerajaan campuran.
Indeks US dolar yang mengukur kekuatan dolar berbanding enam matawang utama jatuh 0.10 peratus kepada 94.23 setakat jam 9.30 pagi.
Merkel pada hari Selasa telah berjaya menyelesaikan rundingan dengan rakan-rakan gabungan berhubung dasar penghijrahan sekaligu mengakhiri perseteruan yang dapat mengancam masa depan kerjaannya. Merkel dan Menteri Dalam Negeri Horst Seehofer bersetuju untuk mengetatkan kawalan sempadan dan menubuhkan pusat pegangan tertutup untuk membolehkan pemprosesan pencari suaka lebih cepat dan menghapuskan mereka dari senarai bagi yang tawarannya ditolak.
Sentimen ini telah melonjakkan matawang EUR/USD naik 0.16% kepada $ 1.1658 semalaman.
 Dalam masa yang sama, tempahan kilang US yang lebih baik daripada jangkaan gagal mencetuskan pemulihan US dolar kerna para pelabur lebih memilih untuk mengambil keuntungan menjelang Hari Kemerdekaan U.S. pada hari Rabu.
Tempahan kilang U.S. naik 0.4%, disokong oleh permintaan yang kukuh bagi unit jentera, kata Jabatan Perdagangan pada hari Selasa. Data untuk bulan April disemak semula lebih tinggi, menunjukkan pesanan turun 0.4% daripada penurunan yang terdahulu yang dilaporkan sebelumnya sebanyak 0.8%.
Matawang yen dan Swiss mendapat permintaan, menambahkan lagi tekanan pada matawang US dolar,menjelang tarif perdagangan A.S. dan China yang akan berkuatkuasa pada hari Jumaat.
USD / JPY jatuh 0.31% kepada Y110.56, manakala USD / CHF 0.17% kepada 0.9919.
Tarif pentadbiran Trump pada pelbagai barangan Cina bernilai kira-kira $ 34 bilion dijangka berkuat kuasa pada hari Jumaat. Tarif 25% China juga akan berkuatkuasa Jumaat pada $ 34 bilion barangan A.S..


Permintaan Global Yang Kukuh Mendorong Peningkatan Eksport Jepun Sejak November 2013

Penghantaran kenderaan dan barangan elektronik yang melonjak pada bulan Ogos, membantu eksport Jepun naik dengan cepat sejak empat tahun lalu, menjadi salah satu bukti bahawa permintaan antarabangsa masih kukuh untuk menyokong perkembangan ekonomi negara Jepun.
Eksport yang naik sebanyak 18.1 peratus tahun ke tahun merupakan peningkatan tertinggi sejak November 2013, dan melebih jangkaan median yang melihat kenaikan sekitar 14.7. Dengan eksport bulan Julai lalu yang turut meningkat sebanyak 13.4 peratus, menjadikan hasil eksport Jepun berkembang sembilan bulan berturut-turut.
Pertumbuhan eksport dilihat mungkin akan berterusan dengan ekonomi global yang kukuh, menambahkan keyakinan ahli bank pusat Jepun (BoJ) terhadap keadaan ekonomi mereka ketika ini.
 BoJ dijangka akan mengekalkan dasar monetari pada mesyuarat yang berakhir hari Khamis esok berikutan inflasi masih lemah walaupun data menujukkan ekonomi akan berkembang kukuh di masa hadapan.
Antara faktor yang mendorong peningkatan eksport Jepun adalah penghantaran kenderaan, bahagian kenderaan dan peralatan pembuatan semikonduktor ke pasaran Amerika Syarikat yang melonjak pada bulan Ogos sebanyak 21.8 peratus berbanding 11.5 peratus pada bulan Julai.
Import juga meningkat kepada 15.2% pada unjuran tahun ke tahun bagi bulan Ogos berbanding kenaikan jangkaan median 11.8%. Imbangan perdagangan (trade balance) juga menunjukkan lebihan sebanyak ¥113.5 billion.
Yen sedikit menguat berbanding dolar US selepas data dikeluarkan dengan USD/JPY kekal di bawah harga pembukaan pasaran hari ini, susut 0.09% atau 10 pips kepada ¥111.50 pada jam 12.15 tengahhari.


Sentimen Semasa Pasaran Global Setakat Malam Ini

Komoditi kuning kini semakin menghampiri paras harga $1300 dalam sesi Asia hari ini sebelum kehilangan sedikit momentum dan kini emas sedang menguat semula semasa artikel ini ditulis.
Harga perak meningkat ke paras tertinggi lima bulan lepas pada Isnin dengan pelabur-pelabur dilihat bimbang memegang aset berisiko. Dalam masa yang sama US dolar jatuh untuk kali kelima dalam masa enam hari.
Logam kelabu telah melonjak empat peratus sepanjang minggu lalu dan didagang di paras tertinggi sejak pilihanraya Presiden US.
Sentimen ‘risk off‘ dan harga US dolar yang lebih rendah telah menjadi faktor lonjakan logam berharga seperti perak dan emas. Pasaran dalam keadaan berjaga-jaga sejak 6 April apabila Presiden Trump mengarahkan serangan ke atas Syria berikutan penggunaan senjata kimia terlarang.
 Faktor geopolitik terus menambah tekanan kepada US dolar. Kebimbangan terhadap risiko geopolitik terus memberi kesan kepada sentimen pelabur. Sentimen ini juga dapat dilihat dalam pasaran forex dengan Yen sebagai matawang yang mendapat faedah di mana Usd/Jpy kini didagang di bawah paras 109.00.
US dolar masih lagi tersungkur dengan Indeks US dolar yang mengukur kekuatan ‘greenback‘ berbanding enam matawang utama yang lain susut 0.28% ke paras 99.93 yang turut disebabkan kelemahan data harga pengguna (CPI) dan jualan runcit.
Pasaran saham US melonjak pada Isnin dengan pasaran membuat ‘pembetulan harga’ (correction) berikutan kejatuhan minggu lepas. Indeks S&P 500 dan Dow Jones naik 0.4%.
Pelabur ketika ini sedang menunggu laporan pendapatan berprofail tinggi dari Johnson&Johnson dan juga Bank of America Corp.


US Dolar Membuat Kenaikan Selepas Teks Ucapan Powell Dikeluarkan

US dolar menguat selepas teks ucapan Jerome Powell dikeluarkan pukul 9.30 malam tadi. Untuk pengetahuan anda Jerome Powell adalah pengganti Janet Yellen sebagai Pengerusi Federal Reserve (bank pusat AS) yang baru. Jerome Powell akan membuat sesi keterangan di hadapan Kongres pukul 11 malam ini yang menjadi rutin seorang Pengerusi Fed setiap enam bulan sekali.
Teks ucapan pengerusi Fed sememangnya dikeluarkan awal 90 minit sebelum sidang keterangan beliau di hadapan Kongres berlangsung. US dolar setakat pada pukul 10 malam membuat kenaikan yang signifikan dengan Powell menegaskan perlunya lanjutan kenaikan kadar faedah beransur-ansur.
 Beliau mengatakan pendirian FOMC untuk melanjutkan kenaikan kadar faedah (Fed Fund Rate) bagi mencapai sasaran inflasi yang stabil dan gunatenaga-penuh.
Powell juga berjanji untuk mengimbangi antara usaha menstabilkan inflasi dan juga usaha untuk mencapai sasaran inflasi 2%. Tidak lupa juga, beliau menunjukkan keadaan ekonomi semasa Amerika Syarikat yang memberangsangkan terutamanya dari segi pasaran pekerjaan.
Pasaran terutamanya ‘forex trader’ akan terus meneliti komen Powell pukul 11 malam nanti apabila beliau berhadapan dengan soalan-soalan daripada Kongres Amerika Syarikat.


China bakal menjadi kuasa ekonomi terbesar dunia!

Negara China bakal mengambilalih kuasa ekonomi dunia daripada Amerika Syarikat dalam tempoh 10 tahun akan datang.
Amerika Syarikat telah menjadi kuasa besar ekonomi sejak seabad yang lalu, namun kini, peningkatan mendadak perbelanjaan kepenggunaan di China akan memotong kedudukan tempat teratas pada tahun 2024, menurut laporan IHS Inc.
 Perbelanjaan pengguna negara China diramalkan meningkat tiga kali ganda dalam dekad akan datang, meningkat daripada $ 3.5trillion kepada $ 10.5trillion.
Manakala nilai keluaran dalam negara kasar (KDNK) China dijangka akan menembusi angka $ 28.25 trilion di tahun 2024 akan datang. Sementara Amerika Syarikat pula diramal hanya mampu mencatat pertumbuhan KDNK sekitar angka $ 27.31 trilion pada tahun yang sama.


Analisis GOLD – Harga Naik Balik, Pelabur Jangan Seronok Awal Sangat!

Dagangan emas kembali mengorak langkah mendaki semula semalam setelah alami kejatuhan ketara harga pada Selasa lalu.
Namun penganalisis memberi amaran kepada pelabur emas untuk tidak gembira terlalu awal kerana gelora masih lagi belum reda menjelang terbitan laporan data pekerjaan NFP Amerika Syarikat (AS) yang menjadi cabaran utama sebentar lagi.
Mempengaruhi peningkatan nilai emas, mata wang US dolar dilihat bergerak lemah pada Khamis semalam memberi reaksi terhadap data tuntutan faedah pengangguran AS.
Pada carta harga XAU/USD yang mengukur nilai emas berbanding US dolar telah menyaksikan kenaikan semula harga melepasi paras tumpuan 1830.00.
Pelabur menilai isyarat awal perubahan trend ketika harga mula bergerak di atas paras sokongan Moving Average 50 (MA50) pada rangka masa 1 jam di carta XAU/USD tersebut.
Pergerakan harga perlahan di atas 1830.00 menyambung dagangan pada hari ini (Jumaat) dengan harapan pelabur untuk melihat harga emas akan meneruskan kenaikan lagi.
Bacaan data NFP akan mengundang reaksi menarik pasaran dan akan memaparkan arah pergerakan emas selanjutnya.
 Jika kenaikan harga berjaya diteruskan, paras ketinggian awal minggu sekitar 1858.00 akan dicabar untuk diatasi sebelum kenaikan menuju pula ke zon tumpuan 1870.00.
Pergerakan tersebut memerlukan penyusutan lebih ketara berlaku ke atas US dolar.
Jika sebaliknya yang berlaku, harga berkemungkinan boleh menjunam semula di bawah paras 1830.00 sebelum harga menuju paras sokongan penting pada 1800.00.
Paras terendah terbaru akan dicatatkan sekiranya US dolar mengukuh kesan reaksi laporan pekerjaan NFP.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Lima News Besar Tumpuan Pasaran Pada Minggu Ini (06 – 10 Ogos)

Retorik dalam isu perdagangan AS-China akan menjadi perhatian pasaran pada minggu ini di mana pelabur akan mengekori rapat perkembangan perang perdagangan antara kedua-dua kuasa ekonomi besar dunia itu.
Perang perdagangan telah berjalan sejak beberapa bulan yang lalu yang menyebabkan pasaran bergerak volatile (turun-naik). Pasaran pada minggu ini akan mengalihkan fokus kepada beberapa data ekonomi penting termasuk harga pengguna (CPI) Amerika Syarikat pada Jumaat.
Dari segi dasar monetari, dua bank pusat iaitu Reserve Bank of Australia (RBA) dan Reserve Bank of New Zealand (RBNZ) akan mengumumkan polisi terbaru mereka pada minggu ini.
#1 Perkembangan Isu Perdagangan AS-China (Sepanjang Minggu)
Pasaran secara keseluruhan bertumpu kepada perkara yang mungkin seterusnya berlaku dalam isu perdagangan AS-China. Terbaru, China pada Jumaat lalu berkata sedang bersedia dengan tindak balas terhadap AS dengan tariff berjumlah $60 billion. Ini adalah hasil daripada cadangan Amerika yang mahu mengenakan $200 billion tariff terhadap China.
#2 Penetapan Dasar Monetari RBA (Selasa)
 Kali terakhir bank pusat Australia (RBA) mengubah kadar faedah adalah pada Ogos 2016, dua tahun lalu. Dijangka tiada perubahan kepada dasar monetari dalam penetapan kali ini dengan bank pusat berkemungkinan menyatakan ekonomi dalam keadaan baik dan inflasi sedang stabil. Gabenor Lowe dijangka akan mengekalkan bias neutral dalam komen-komennya. Dasar akan diumumkan pada pukul 12.30 tengah hari pada Selasa.
#3 Panetapan Dasar Monetari RBNZ (Khamis)
Dasar monetari terkini akan diumumkan pada hari Khamis pukul 5 pagi. Sama seperti Australia, bank pusat New Zealand (RBNZ) juga dijangka akan mengekalkan kadar faedahnya di paras 1.75%. Data pekerjaan baru-baru ini menunjukkan pertumbuhan pekerjaan positif tetapi kadar gaji yang mengecewakan. Kenaikan yang perlahan memberi kesan kepada inflasi yang turut perlahan dan menjadi penghalang kepada pengetatan dasar di masa akan datang.
#4 Harga Pengguna CPI Amerika Syarikat (Jumaat)
Data ini akan diumumkan pada Jumaat pukul 8.30 malam. Ketika ini, Inflasi di Amerika Syarikat dalam tren yang meningkat dengan inflasi-teras (Core-CPI) mencapai paras 2.30% pada bulan Jun. Data ini penting untuk diteliti bagi melihat potensi kenaikan kadar faedah The Fed pada baki tempoh 2018.
#5 Data Pekerjaan Kanada (Jumaat)
Data pekerjaan Kanada juga dikeluarkan pada hari Jumaat 8.30 malam. Pasaran pekerjaan Kanada melonjak semula pada bulan Jun selepas merekodkan kejatuhan dua bulan berturut-turut sebelum itu. Kanada menambah 31,800 pekerjaan padam Jun dan dijangka bacaan kali ini (Julai) merekodkan tambahan 17,500 pekerjaan.


EUR/USD Ada Potensi Untuk Melonjak Lebih Tinggi?

Pelabur kekal berwaspada pada dagangan awal minggu untuk menghadam sentimen pasaran yang masih bercampur-campur dengan perkembangan penularan Covid-19 terus dipantau.
Ekoran suasana dalam pasaran yang tidak menentu, US dolar dilihat gagal memaparkan arah pergerakan harga yang jelas selepas pengukuhan pada sesi Eropah semalam tidak berjaya dikekalkan sebelum menyusut semula pada sesi New York.
Susulan jangkaan untuk Federal Reserve (Fed) melaksanakan pengurangan pembelian bon (tapering) lebih awal, data inflasi AS yang akan diterbitkan hari ini serta ucapan Pengerusi Fed Jerome Powell pada Rabu akan menjadi perhatian pasaran.

Pada carta harga pasangan mata wang EUR/USD semalam, dapat dilihat harga membuat penurunan sekitar 40 pips pada sesi Eropah ke paras 1.18400.
Namun, awal sesi pasaran New York bermula telah melihatkan kenaikan semula harga di atas paras sokongan Moving Average 50 (MA50) pada rangka masa 1 jam yang masih memberi isyarat untuk trend menaik harga.
Penganalisis juga melihat potensi untuk peningkatan nilai Euro selepas terdapat laporan bahawa bank pusat Eropah (ECB) bakal memulakan tapering pada mesyuarat September susulan perubahan sasaran inflasi pada minggu lalu.
 Kenaikan harga dilihat akan menguji rintangan 1.19000 pada zon SBR (support become resistance) seperti situasi minggu lalu.
Kenaikan yang berjaya melepasi zon tersebut akan mengukuhkan keyakinan pelabur untuk trend bullish harga pada carta EUR/USD dengan sasaran harga lebih tinggi pada zon 1.20000.
Sebaliknya jika harga mengalami penurunan semula, zon support pada 1.18000 kekal menjadi paras tumpuan harga.
Penurunan lebih rendah akan mencatatkan paras terendah terbaru 3 bulan berkemungkinan mencecah ke paras 1.17200-1.17000.
Lihat gambar carta pasangan mata wang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


US Dollar Melonjak Sebagai Tindak Balas Terhadap Pertemuan Trump dan Abe!

US Dollar melonjak kepada paras tertinggi dalam tempoh 2 minggu berbanding Yen pada Isnin sebagai tindak balas pasaran selepas pertemuan AS dan Jepun berakhir dengan lancar.
Pertemuan Donald Trump dan Perdana Menteri Jepun Shinzo Abe dikatakan melegakan pasaran apabila memulakan pertemuan dengan pelukan, berjabat tangan dan berlanjutan dengan permainan golf. Pertemuan tersebut diadakan bagi membincangkan isu-isu penting yang berkaitan dengan perdagangan, matawang dan keselamatan.
US Dollar Index yang melawan enam matawang utama kali terakhir dinilai pada 0.15 peratus kepada 100.930 berhampiran dengan puncak tertinggi dalam tempoh 2 minggu.
US Dollar meningkat sebanyak 0.65 peratus berbanding Yen.
 Menurut Ketua Strategi Matawang di Mizuho Securities iaitu Masafumi Yamamoto, sidang kemuncak itu berakhir tanpa sebarang konfrontasi dan langsung tidak menyentuh isu-isu kewangan.
Pasaran memberikan tumpuan terhadap pertemuan itu kerana Trump sebelum ini telah melemparkan kritikan kepada Jepun kerana dikatakan sengaja menurunkan nilai matawang mereka untuk mengambil kesempatan terhadap Amerika Syarikat.
Walaupun pertemuan ini menyokong pengukuhan US Dollar, jangkaan terhadap pelan cukai Trump yang dikatakan ‘luar biasa’ turut memberi kesan terhadap matawang gergasi itu.
Pematuhan Perjanjian OPEC Berlangsung Lebih Baik Dari Yang dicatat Pada 2009!


8 Berita Data Ekonomi Penting Tumpuan Pasaran Minggu Ini (11-15 April 2022)

Berikut merupakan sebahagian daripada data-data ekonomi penting yang bakal menjadi tumpuan pasaran sepanjang minggu ini.
Data KDNK UK (Isnin 2.00 Petang): Bacaan bulanan bagi data pertumbuhan ekonomi UK untuk Februari lalu dijangka susut semula selepas lonjakan pada bulan sebelumnya. Angka yang menurun akan menambahkan tekanan buat dagangan Pound yang telah pamerkan prestasi corot sehingga penghujung minggu lalu.
Laporan Data Pekerjaan UK (Selasa 2.00 Petang): Bakal menjadi tumpuan oleh bank pusat England (BOE), bacaan pada komponen data pekerjaan terbaru akan memberi penilaian semasa terhadap sektor buruh dan boleh mempengaruhi perancangan pengetatan dasar bank pusat.
Data Inflasi AS (Rabu 8.30 Malam): Pasaran masih akan menjangkakan trend kenaikan inflasi di Amerika Syarikat berterusan dengan ramalan peningkatan pada angka bacaan pada bulan Mac.
 Mesyuarat Polisi Bank Pusat New Zealand (Rabu 10.00 Pagi): Jangkaan pengukuhan mata wang dolar New Zealand pada minggu ini, bank pusat New Zealand (RBNZ) dijangka bakal meneruskan peningkatan kadar faedah kepada 1.25% selepas meningkatkannya kepada 1.00% sebelum ini.
Data Inflasi UK (Rabu 2.00 Petang): Kadar inflasi di UK juga turut dijangkakan meningkat pada bacaan inflasi tahunan yang terbaru. Ini akan mendorong BOE untuk meneruskan pengetatan dasar untuk mengimbangi situasi peningkatan inflasi tersebut.
Mesyuarat Polisi Bank Pusat Kanada (Rabu 10.00 Malam): Seperti bank pusat yang lain juga, Bank of Canada (BOC) juga dilihat akan meneruskan langkah peningkatan kadar faedahnya setelah menjadi antara bank pusat yang terawal memasuki fasa pengetatan dasar sebelum ini.
Mesyuarat Polisi Bank Pusat Eropah (Khamis 7.45 Petang): Berbeza berbanding langkah yang dilakukan oleh bank pusat yang lain, pasaran masih melihat European Central Bank (ECB) untuk mengekalkan kadar faedahnya. Namun, terdapat isyarat bahawa kenaikan kadar bakal berlaku menuju penghujung tahun ini oleh ECB.
Data Jualan Runcit AS (Khamis 8.30 Malam): Bacaan data jualan runcit AS bakal mempengaruhi pergerakan US dolar menuju penghujung minggu ini. Jangkaan angka bacaan yang meningkat diharapkan pelabur untuk menyokong US dolar untuk terus bergerak kukuh.


Sentimen Pasaran Kuatkan Lagi Jangkaan Penurunan EUR/USD

US dolar kekalkan prestasi pengukuhan di sesi New York semalam susulan sentimen pasaran yang kembali berisiko selepas kejatuhan pasaran Wall Street untuk hari ketiga.
Matawang safe-haven terutama US dolar dan Yen Jepun telah mencatatkan peningkatan nilai dalam dagangan susulan pelabur beralih ke arah pelaburan yang lebih selamat selepas menyaksikan saham-saham teknologi terus merosot.
Pada carta harga bagi pasangan matawang EUR/USD, harga kekal menunjukkan corak penurunan berikutan pengukuhan oleh US dolar yang berjaya menekan harga ke paras lebih rendah.
Namun, dagangan Euro dilihat mendatar berikutan kewaspadaan pelabur menjelang mesyuarat polisi bank pusat Eropah (ECB) pada Khamis ini.
Harga yang bergerak di bawah paras halangan Moving Average 50 (MA50) untuk pergerakan 1 jam harga masih menunjukkan trend bearish buat EUR/USD.
 Harga telah berjaya melepasi zon support 1.1800-1.17800 setelah diuji beberapa kali sejak bulan lalu namun masih gagal menembusinya.
Penurunan harga di bawah zon tersebut akan mendorong penurunan lebih rendah harga menuju zon support pada 1.17200.
Namun jika harga kembali melonjak semula melepasi halangan dinamik MA50, harga berkemungkinan akan menuju semula zon SBR (support become resistance) pada 1.19000.
Lihat gambar carta pasangan matawang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Analisis GOLD – Sudah 2 Minggu Harga Emas Masih Gagal Tembus Benteng $1,830

Zon harga $1,830 kekal menjadi benteng kebal buat dagangan emas selepas pergerakan harga minggu lalu masih gagal untuk tembusinya.
Pada carta harga XAU/USD yang mengukur nilai emas berbanding US dolar, minggu lalu menjadi minggu kedua paras ketinggian 1830.00 masih gagal untuk dilepasi harga selepas kenaikan harga pada mulanya dipamerkan di awal minggu.
Menuju ke penghujung minggu, harga mula mendatar semula di bawah paras 1830.00 dengan zon sekitar 1815.00 menjadi sokongan daripada harga membuat penurunan.
Situasi sama turut dilihat pada pembukaan pasaran awal minggu ini apabila harga kembali membuat kenaikan dari zon 1815.00 tersebut pada awal sesi Asia pagi ini dan menguji paras halangan Moving Average 50 (MA50) pada rangka masa 1 jam pergerakan harga di carta XAU/USD.
Penganalisis akan menilai sekiranya harga gagal meneruskan kenaikan melepasi halangan tersebut akan memberi isyarat untuk corak penurunan harga bakal berlaku.
Pelabur juga mula berwaspada untuk jangkaan pengukuhan semula US dolar yang boleh berlaku pada minggu ini selepas pengukuhan dipaparkan raja mata wang tersebut pada penutup dagangan minggu lalu yang akan turut memberi tekanan buat emas.
 Sekiranya harga emas susut lebih rendah, zon 1815.00 akan memberi petunjuk untuk pergerakan menurun sekiranya harga jatuh melepasinya.
Penurunan yang diteruskan berkemungkinan akan menuju semula paras 1800.00 yang menjadi zon penting bakal diuji harga sebelum menuju ke zon support dagangan awal Januari sekitar 1790.00.
Namun jika harga emas berjaya melonjak melepasi zon rintangan 1830.00, pelabur emas lebih optimis untuk menjangkakan kenaikan lebih tinggi selepas 7 minggu.
Sasaran kenaikan harga lebih tinggi akan terarah pada sekitar 1850.00 atau lebih tinggi menuju 1870.00 iaitu zon ketinggian yang diuji pada dagangan November lalu.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Sentimen Terkini Pasaran Forex Setakat Awal Pembukaan Sesi Asia

US dolar melemah berbanding enam matawang utama didorong oleh pengukuhan matawang sterling pada awal pagi hari ini. Hal ini kerana UK dan Kesatuan Eropah telah mencapai persetujuan berkenaan tempoh peralihan selepas Brexit.
US dolar yang sebelum ini mengukuh berbanding matawang utama dan kini jatuh sebanyak 0.02% kepada paras 89.45 setakat jam 11.30 pagi.
Ahli-ahli FOMC dijangka akan membuat undian pada hari Rabu berkenaan kenaikan kadar faedah buat pertama kali. Dalam masa yang sama terdapat kemungkinan bahawa kadar faedah akan dinaikkan sebanyak 4 kali berbanding pelan asal iaitu 3 kali. Kenyataan telah  memberi kesan terhadap pergerakan matawang US dolar.
 Kejatuhan US dolar juga disebabkan kenaikan pair GBP/USD sebanyak 0.65% kepada paras $1.4038 selepas UK dan EU mecapai persetujuan berikutan tempoh peralihan selepas Brexit. Pasaran semakin optimis bahawa rundingan Brexit semakin lancar.
Selain itu, kejatuhan US dollar juga dipengaruhi oleh kenaikan pair EUR/USD sebanyak 0.35% kepada $1.2345.
Pair USD/JPY jatuh 0.15% kepada paras Y105.84 dan namun pair tersebut telah kembali meningkat kepada paras Y106.28.
Dalam masa yang sama pula pair USD/CAD jatuh kepada paras C$1.3075 di sebabkan terdapat tanda-tanda positif dalam rundingan NAFTA.


AUD/USD Pun Dah Menjunam Semula, Apa Cerita?

Walaupun dijangka lemah susulan berita Presiden Joe Biden telah menandatangani rang undang-undang pakej rangsangan bernilai $1.9 trilion, US dolar kekal pamerkan prestasi kukuh pada dagangan Jumaat.
Pengukuhan US dolar dilihat disokong oleh hasil bon AS yang meningkat semula selepas mencatatkan penurunan sebelum ini.
Situasi ini membantutkan peluang bagi mata wang utama yang lain dalam pasaran untuk mengekalkan pengukuhan pada minggu ini termasuk dolar Australia.
Carta harga pasangan mata wang AUD/USD dilihat kembali pamerkan penurunan hari ini sejak sesi Asia bersambung ke sesi Eropah.
US dolar kekal mengukuh dan menekan harga kembali ke zon RBS (resistance become support) 0.77400.
Paras sokongan Moving Average 50 (MA50) pada rangka masa 1 jam harga akan menjadi penentu arah selanjutnya. Penurunan lebih rendah akan memberikan isyarat trend bearish harga semula.
 Penurunan lebih rendah akan kembali ke zon tumpuan 0.76500 dan juga paras terendah mingguan sekitar 0.76200.
Sebaliknya jika US dolar kembali susut dan harga membuat kenaikan semula, zon rintangan pada 0.78300 akan diuji sementara harga mencatatkan paras tertinggi mingguan.
Kenaikan harga yang melepasi zon rintangan tersebut akan mendorong jangkaan lebih tinggi sehingga ke paras 0.8000 bagi tempoh dagangan yang lebih panjang pada trend bullish.
Lihat gambar carta pasangan mata wang AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Kenapa NZDUSD Melonjak 100 Pips Lebih Pagi Ini?

Reserve Bank of New Zealand (RBNZ) hari ini mengekalkan kadar faedah “interest rate” pada kadar yang sama dengan sebelumnya iaitu 2.25% pada pengumuman 5.00 pagi (waktu Malaysia) hari ini.
Ia menyebabkan pasangan matawang NZD/USD melonjak hampir 100 pip ke sekitar 0.7110 dan kembali ke 0.7070 sekitar 5 minit kemudian.
Jika dilihat, ramai trader memegang posisi seolah-olah mengharapkan RBNZ untuk “cut rates” (menurunkan kadar faedah), tetapi ia tidak terjadi sekaligus menyebabkan NZD/USD meningkat ke paras tertinggi tahun ini.
Antara dirisaukan oleh Gabenor Bank New Zealand, Graeme Wheeler adalah harga rumah yang meningkat tinggi di Auckland.
 Wheeler mahu inflasi mencapai sekitar 1-3% dan sementara ini beliau tunda dahulu untuk “monetary easing” untuk dia menjangkakan kesan harga rumah yang meningkat naik ke atas cara isi rumah berbelanja.
Ini juga akan memberi beliau peluang untuk menjangkakan perkembangan ekonomi.
Semakin beliau tunda untuk membuat “monetary easing”, semakin tinggi nilai New Zealand Dollar meningkat dan akan lebih menyukarkan tugas beliau.
RBNZ dilihat bakal memotong kadar faedah lagi sekali, selepas memotongnya dari 2.50% ke 2.25% pada bulan Mac lepas.


Debaran Menanti NFP, Apa Jadi Pada Pergerakan Semasa Pasaran?

Pelabur mula berhati-hati sementara menantikan penerbitan laporan pekerjaan NFP Amerika Syarikat dengan mengehadkan pergerakan mata wang dalam pasaran sesi Eropah.
Berbanding sekumpulan mata wang utama, US dolar kekal didagangkan mendatar di sekitar paras terendah satu bulan.
Data pekerjaan ADP yang diterbitkan pada Khamis menunjukkan pasaran buruh dalam sektor swasta AS hanya meningkat sebanyak 128,000 pada bulan Mei, meleset daripada jangkaan untuk pertambahan 300,000 dan juga menandakan catatan terendah sejak pandemik Covid-19 bermula.
Hal ini menyebabkan pasaran mulai bimbang bahawa data NFP yang diterbitkan pada sesi New York akan menunjukkan pertumbuhan serupa dan mungkin mempengaruhi keputusan Federal Reserve (Fed) untuk meneruskan pengetatan dasar yang agresif.
 Sentimen pasaran secara keseluruhannya dilihat bertambah baik selepas OPEC dan sekutunya bersetuju untuk menaikkan pengeluaran minyak mentah serta tidak akan mengecualikan Rusia daripada perbincangan penetapan kuota pada masa hadapan.
Keputusan tersebut membantu meredakan kebimbangan pasaran terhadap bekalan minyak mentah yang semakin ketat dan lonjakan harga tenaga yang ketara sejak akhir-akhir ini.
Bagaimanapun, kebanyakan mata wang utama mempamerkan pergerakan mendatar berikutan kewaspadaan pelabur menjelang pengeluaran data NFP, menyaksikan euro kekal berlegar di sekitar paras ketinggian satu bulan.
Perdagangan mata wang pound juga berkurang memandangkan pasaran kewangan di UK ditutup pada hari ini sementara cuti Jubli Perak Ratu Elizabeth II.


Data PMI Kukuh, Inflasi Semakin Menjadi Kekhuatiran Pasaran!

Pasaran sesi Amerika telah menyaksikan bacaan yang bercampur dalam data PMI pembuatan dan perkhidmataan yang diterbitkan bagi bulan Jun. Aktiviti perkilangan A.S melonjak ke paras tertinggi pada bulan Jun namun para pengeluar masih menghadapi kesukaran dalam mendapatkan bahan mentah dan pekerja mahir. Hal ini mendorong peningkatan harga untuk pengguna dan perniagaan.
Firma data IHS Markit melaporkan, PMI pembuatan A.S. meningkat kepada bacaan 62.6 bulan ini. Bacaan itu adalah yang tertinggi sejak Oktober 2009 dan diikuti bacaan akhir 62.1 pada bulan Mei.
Tinjauan dilakukan antara 10 Jun dan 22 Jun. Ahli ekonomi yang disoal selidik oleh Reuters telah meramalkan indeks merosot ke 61.5. Bacaan di atas 50 menunjukkan pertumbuhan dalam pembuatan, yang menyumbang 11.9% ekonomi A.S.
Lonjakan dalam pembuatan meningkatkan jangkaan ahli ekonomi untuk melihat pertumbuhan dua digit pada suku kedua. Pengerusi Rizab Persekutuan Jerome Powell mengatakan kepada anggota parlimen pada hari Selasa bahawa inflasi telah “meningkat terutama dalam beberapa bulan terakhir. Beliau menyebutkan hal ini kerana kekurangan penawaran dan lonjakan perbelanjaan.
 Tinjauan mendapati bahawa kos bahan mentah meningkat ke tahap tertinggi sehingga menyebabkan syarikat menaikkan harga jualan mereka.
Disisi lain, PMI sektor perkhidmatan kilat IHS Markit turun ke 64.8 daripada bacaan 70.4 pada bulan Mei, ia masih merupakan bacaan yang kedua tertinggi sejak pengumpulan data bermula pada bulan Oktober 2009.
Perniagaan di sektor perkhidmatan, yang menyumbang lebih dari dua pertiga aktiviti ekonomi A.S., bimbang akan kenaikan inflasi dan ketidakupayaan untuk mencari tenaga kerja yang berkelayakan dan orang yang bersedia bekerja.
Indeks US dolar yang mengukur matawang US dolar berbanding matawang utama mencatat penyusutan susulan laporan dikeluarkan kepada paras dagangan 91.558 dengan kejatuhan 0.21%


Inflasi UK VS Inflasi AS

Data indeks harga pengguna (CPI) di UK bakal dikeluarkan pada jam 5.30 sebentar nanti. Bacaan data ini adalah untuk mengukur kadar inflasi di UK di mana jangkaan inflasi untuk bulan Januari diramalkan menurun ke paras 1.9% berbanding paras sebelum ini pada 2.1%. Ini membuatkan dagangan Sterling masih berisiko di samping terdedah kepada risiko Brexit.
Namun dapat dilihat pergerakan harga pada chart pasangan matawang GBP/USD di mana GBP berjaya membuat lonjakan harga sejak semalam dari paras terendah semasa yang dicapai sekitar paras support 1.28400. Lonjakan harga tersebut sebenarnya adalah didorong oleh kelemahan pada nilai dagangan dolar USD berikutan perkembangan positif dalam rundingan dagang AS-China.
Berdasarkan indicator Moshed Magic Line, harga yang memulakan dagangan lebih tinggi dari paras Magic Pivot 1.2877 hari ini telah meneruskan kenaikan sehingga ke paras resistance 1.2921 (MagicR1) yang berada pada zon SBR (support become resistance).
Apa yang lebih menjadikan dagangan GBP/USD hari ini lebih menarik, pada sesi pasaran New York malam ini pula, pasaran akan menunggu data inflasi Amerika Syarikat pula pada jam 9.30 malam.
 Adakah Sterling mampu melonjakkan semula nilai dagangannya ataupun dolar USD bakal menekan harga lebih rendah mencari paras terendah yang baru pada GBP/USD?
Lihat gambar di bawah untuk membantu anda dapatkan idea bagi menguruskan posisi dagangan GBP/USD anda. Sentiasa kawal risiko dagangan anda dan bersedia menghadapi sebarang kemungkinan dalam pasaran.

Lihat juga paras tumpuan yang digariskan pada indicator Moshed Magic Line.
Paras support : 1.2845, 1.2800, 1.2768.
Paras resistance : 1.2921, 1.2953, 1.2998.


Dah Ramai Trader Trade Forex Tak Sampai 2 Minit? Tanpa Analisis?

Pernah tak anda, buka plaftorm trading tak sampai 2 minit, dah masuk order. Ada setup tak ada setup tetap nak masuk. Pernahkah anda mengalami perkara begini?
Ini bukanlah teknik trading, atau cara trading yang ingin diceritakan. Tetapi saya yakin artikel ini dapat bantu ubah persepsi anda dalam trading forex. Sila baca sampai habis!
Trade forex dengan hanya 2 minit, tanpa analisis? Betul ke? Ya, saya dulu juga pernah mengalami perkara yang sama. Masuk order tanpa fikir panjang, just atas pemerhatian sahaja.
Selepas itu jika float negative, mula lah buat analisis, tarik sini, tarik sana. Masuk indicator ini, masuk indicator baru dan lain-lain. Hanya kerana nak tengok indicator atau analisis kita tu mengikut posisi yang kita masuk samada buy dan sell.
Katakan jika kita masuk sell, dan posisi kita sedang negatif, jadi kita pun masukkan semua segala indicator yang ada di dalam MT4 nak bagi membenarkan posisi kita sell tadi. Jika indi indi tersebut tunjuk BUY, kita tak percaya still cari yang tunjuk kononnya sell, sedangkan posisi kita makin lama negatif makin besar.
Berjam-jam analisis mengadap chart, adakah ini betul ? Anda biasa laluinya ? 😀
Sepatutnya kita mengadap chart berjam-jam untuk buat keputusan SEBELUM masuk order, bukan analisis dalam 2 minit sahaja untuk masuk order dan akhirnya mengadap dan analisis berjam-jam SELEPAS masuk order.
Selepas masuk order, order dah ada disitu, jadi dah tiada guna untuk habiskan masa begitu lama hanya untuk analisis membenarkan order kita masuk tadi seolah-olah tidak dapat menerima kenyataan yang pergerakan lawan arah kita masuk.
 Bila tak dapat terima kenyataan, emosi kita akan terganggu dan kita mula masuk banyak post tanpa mempedulikan lagi kawalan Money Management.
Sebelum masuk kita patut dah ada analisis yang tepat, Stop Loss level dan Take Profit Level. Begini kan lebih mudah. Ada trading plan, dan sudah tahu risk percentage yang sesuai jika kena Stop Loss pun. Inilah gunanya trading plan. Kecuali anda seorang scalper, yang sudah tahu bila nak masuk dan bila nak exit.
Tetapi bila keadaan floating negatif, scalper pun tiba-tiba boleh jadi swinger. Lawak kan ? 😀
Jika terjadi begini, anda sebenarnya masih belum sesuai trading secara professional, trade untuk cari makan. Ia sangat bahaya. Tiada trading plan, tiada analisis yang betul, risk reward yang betul, ketagih masuk order mengkhinzir buta tanpa analisis dan mungkin tidak tahu pun kenapa masuk order di situ.
Semuanya hanya sebab perkataan ‘NAMPAK MACAM NAK NAIK’, “Nampak macam nak turun”. Jadi, insaflah. Ubah tabiat kita untuk berjaya.
Dapatkan Indicator Moshed Magic Line ini untuk membantu anda trading. Ia dapat menunjukkan kepada anda Support dan Resistance paling berkesan. – KLIK SINI
Klik button SHARE di Facebook di bawah jika anda suka artikel ini.
.


Ini Perkara Yang Dilakukan Pelabur Menjelang Minit Mesyuarat FOMC!

US dolar sedikit melemah apabila pelabur mula mengambil langkah berhati-hati menjelang penerbitan data jualan runcit Amerika Syarikat dan laporan minit mesyuarat polisi FOMC.
Walaupun raja mata wang itu masih mengekalkan dominasi dalam pasaran dengan mempertahankan sebahagian besar keuntungannya yang telah diraih pada awal minggu.
Pemain pasaran akan meneliti minit mesyuarat FOMC yang akan dikeluarkan pada awal pagi nanti untuk sebarang isyarat baharu tentang kemungkinan besar kenaikan kadar faedah pada bulan September.
Sementara itu, data jualan runcit pada sesi New York juga akan menawarkan pandangan baharu tentang keadaan pengguna di AS yang dijangka menunjukkan peningkatan sebanyak 0.1% pada bulan Julai.
 Euro naik semula ke wilayah positif, selepas jatuh lebih awal susulan data yang menunjukkan sentimen pelabur di Jerman sedikit merosot pada bulan Ogos berikutan kebimbangan kenaikan sara hidup akan menjejaskan penggunaan swasta.
Krisis tenaga terus membelenggu Eropah selepas mengenakan sekatan terhadap Rusia akibat pencerobohannya ke atas Ukraine, dengan Moscow memberi amaran bahawa harga gas yang tinggi mungkin melonjak lagi.
Selain itu, pound juga didagangkan meningkat walaupun telah diperlihatkan dengan data pekerjaan UK yang kurang memberangsangkan pada bulan Jun.
Tumpuan utama pelabur pada sesi Asia disasarkan kepada mesyuarat polisi Reserve Bank of New Zealand (RBNZ) yang dijangka akan meningkatkan kadar faedah sebanyak 50 mata asas, memperlihatkan dolar kiwi stabil sebelum keputusan diumumkan.


Boleh Ke GBP/USD ‘Panjat’ Tinggi Semula Minggu Ini?

Sementara US dolar berehat sebentar dari momentum pengukuhan pada penghujung dagangan minggu lalu, matawang Pound Sterling paparkan pergerakan mendatar selepas prestasi merosot dari awal minggu.
Jika diperhatikan pergerakan harga pada carta pasangan matawang GBP/USD, harga telah bergerak mendatar sejak Rabu sehingga Jumaat di atas paras 1.27000 membantutkan siri penurunan harga pada dagangan hari sebelumnya.
Faktor yang menyokong Pound dari terus susut adalah harapan optimis terbaru terhadap perjanjian Brexit. Diplomat British optimis untuk mencapai persetujuan perjanjian bersama Kesatuan Eropah (EU).
Menteri Kabinet UK, Michel Gove berkunjung ke Brussels untuk persiapan rundingan terbaru pada Selasa, iaitu fasa terakhir rundingan perdagangan Brexit.
Memulakan dagangan pada minggu ini, pergerakan harga bagi carta GBP/USD di sesi Asia perlahan sekitar 1.27600-1.27700 iaitu pada zon SBR (support become resistance).
 Kenaikan harga yang berjaya diteruskan dijangka akan menuju zon SBR tumpuan iaitu pada 1.28500-1.29000 sebelum kenaikan lebih tinggi akan menuju pula ke paras resistance 1.30000.
Sebaliknya, jika US dolar kembali mengukuh semula di sesi New York sebentar nanti, harga bakal ditekan lebih rendah semula ke bawah paras sokongan Moving Average 50 (MA50) pada rangka masa 1 jam pergerakan harga.
Penurunan lebih rendah akan kembali menuju ke paras sokongan sekitar julat harga 1.26700-1.26400 yang juga merupakan zon RBS (resistance become support).
Lihat gambar carta pasangan matawang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI